Saksikan Kratos Mengamuk Di Los Santos Pula Dalam Mod Di PC Ini

Selepas Olympus, kini giliran Los Santos pula!

Dalam pada gamer PlayStation sedang menghitung hari untuk bermain God of War terbaru, mungkin ada gamer PC yang masih lagi terliur sehingga kini menyaksikan betapa besarnya pengaruh Kratos.
Kalau gamer PC nak merasa sangat bermain dengan Kratos, korang mungkin boleh cuba mod yang dicipta dalam Grand Theft Auto V ini. Lengkap dengan senjata ikonik Blades of Chaos dan rekaan Kratos dari God of War III, mod ini direka oleh Lê Tuấn Khải.
Korang boleh saksikan Kratos mengamuk, terbang, dan menghempas segala objek dan manusia yang menghalang perjalanannya dalam video di bawah:

Korang boleh dapatkan mod ini di sini.
JomBaca: God of War: Boleh Beli or Boleh Blah!?
Terima kasih, PC Gamer.


Koleksi Game Segera PlayStation Plus Untuk Mei 2019

Bulan Mei bakal menjelma tidak lama lagi, dan tiba masanya untuk kita lihat apakah game percuma untuk bulan hadapan!

PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia (R3) bagi bulan Mei 2019. Ianya adalah seperti berikut, yang akan boleh diambil dari 9 Mei hingga 4 Jun:

Metal Gear Survive
The Witness

JomBaca: Metal Gear Survive: Boleh Beli or Boleh Blah!?

JomBaca: The Witness: Pulau Yang Penuh Dengan Teka-Teki

Bagi korang yang masih belum ambil game-game percuma untuk bulan April 2019, korang masih ada masa sehingga 8 Mei ini.


Nintendo Pon Mahu Bikin Filem!

Kami berdoa agar Nintendo bakal success!

Walaupun ramai gamers dan peminat wayang selalu memberikan rating kurang enak apabila sesuatu game diadaptasi menjadi filem, nampaknya industri gaming tidak berputus asa.
Dengan teknologi menghasilkan game sekarang dah nak sama dengan teknologi bikin movie, tak hairanlah jika banyak game developer mula berkolaborasi dengan studio-studio Hollywood untuk menghasilkan filem daripada franchise game mereka. Terbaru, satu trailer telah pun dikeluarkan bagi filem Assassin’s Creed.
JomBaca: Assassin’s Creed Movie: Trailer Pertama Telah Dikeluarkan!
Di dalam satu temuramah dengan Asahi Shinbun, Presiden Nintendo, Tatsumi Kimishima-san berkata Nintendo bakal memasuki industri perfileman juga! Menurut Kimishima-san lagi, ini masih di awal pembikinan, namun filem pertama mereka akan siap dalam masa 2 hingga 3 tahun lagi. Beliau juga mahukan produksi filem itu nanti berlaku di dalam studio mereka sendiri.
 Nintendo mempunyai banyak video game franchise yang menarik untuk diadaptasikan dan agak-agak korang, mana satu pilihan korang kalau Nintendo buat filem ini?
(Saya nak Xenoblade Chronicles X!)


Siri TV reboot Harry Potter dah disahkan secara rasmi untuk HBO

View this post on Instagram            A post shared by JomGaming (@jomgaming)


Tidak Seperti Red Dead Redemption 2, Kuda Korang Takkan Mati Dalam Ghost of Tsushima

Tersenyumlah, kerana dalam Ghost of Tsushima nanti, kuda yang akan menjadi peneman kepada korang tidak akan mati sama sekali walau apa jua yang berlaku.
Dalam gameplay terbaharu Ghost of Tsushima yang diperlihatkan dalam State of Play baru-baru ini, kita dapat saksikan protagonisnya, Jin Sakai menunggang kuda untuk bergerak dari satu destinasi ke destinasi yang lain.
Ketika bercakap kepada US Gamer, pengarah kreatif Sucker Punch, Jason Connell telah menjawab satu persoalan yang dibangkitkan ramai peminat.
“Kuda kamu tidak akan mati,” dedah Connell. “Kuda kamu hanya akan takut dan berlari pergi. Kamu tidak akan boleh memanggilnya dalam waktu seketika, hanya seketika, tapi tiada siapa sama ada dalam kombat, dalam gameplay, boleh bunuh kuda kamu.”
Beliau turut mendedahkan bahawa haiwan-haiwan lain, seperti burung dan musang untuk membimbing kita ke lokasi-lokasi tersembunyi, juga tidak boleh dibunuh oleh sesiapa. Oleh sebab itu, customization dalam game ini nanti seperti gear dan lain-lain tidak memerlukan kulit-kulit haiwan untuk level-up.
Ini pastinya sesuatu yang bertentangan dengan gameplay kuda yang diterapkan dalam Red Dead Redemption 2. Dalam game keluaran Rockstar itu, nyawa kuda kepunyaan pemain bergantung kepada bagaimana bagusnya pemain menjaga kuda tersebut — seperti memberinya makanan, membersihkannya dan mengusapnya. Kuda juga boleh mati sekiranya musuh menembak atau pemain sendiri tertembak. Atau yang paling sadis, jatuh gaung.
Kuda yang tidak boleh mati ini mungkin ada kelebihan dan kekurangannya yang tersendiri. Dalam reviu Red Dead Redemption 2: Boleh Beli or Boleh Blah!?, JomGaming mengatakan, “mekanisme Bonding ini telah membuatkan penulis sayangkan kuda jagaan penulis ini — satu perasaan sayang antara pemain dan haiwan yang tidak pernah penulis bayangkan mampu dicipta dalam sesebuah video game.”

Ghost of Tsushima akan dilancarkan secara eksklusif untuk PS4 pada 17 Julai.


Video Gameplay Vampyr Menonjolkan Seorang Doktor Pontianak Bertukar Menjadi Detektif

Vampyr bukan sahaja sekadar menunjukkan pontianak kehausan darah.

Vampyr ialah game action RPG yang dibangunkan oleh Dontnod Entertainment, yang terkenal dengan Life is Strange mempersembahkan Vampyr semasa E3 tahun lepas.
Anda akan bermain sebagai Dr. Jonathan Reid iaitu seorang doktor dan juga pontianak serta pengurus sebuah hospital. Saksikan video gameplay ini:

Video gameplay 10 minit ini menonjolkan Dr. Reid dipersembahkan dengan pelbagai dialog pilihan berdasarkan moral yang menentukan jalan cerita Reid.
Dalam video ini, Reid harus menyiasat seorang pesakit dari hospital Pembrook, Sean Hampton yang dikatakan pergi ke bilik pesakit lain, Harriet Jones dan menukarkan bilik itu menjadi rumah penyembelihan. Soal hidup atau mati Sean Hampton berada di tangan anda.
Reid bukan sahaja berdepan dengan pontianak lain tetapi Reid juga berdepan dengan kumpulan “The Guard of Priwen” yang tidak suka akan pontianak dan Skal merupakan spesis hampir sama seperti pontianak tetapi menjadi lebih agresif kerana wabak Selsema Spanish.

Walaupun Reid ialah seorang pontianak, Reid tidak selalu menghisap darah kerana setiap aktiviti yang anda lakukan dalam game ini akan memberi impak kepada jalan cerita. Reid juga berkebolehan menggunakan kuasa pontianaknya untuk menolongnya dalam combat dan juga hidup dalam buruan anasir jahat pada tahun 1918.
Vampyr dijangka akan keluar pada bulan November ini untuk PC, Xbox One dan PS4.


Tarikh Pelancaran Call of Duty: Modern Warfare 2 Diumumkan, Saksikan Poster Rasmi Baharu

Activision dan Infinity Ward telah mengumumkan tarikh pelancaran untuk Call of Duty: Modern Warfare 2.
Game yang yang dicanang sebagai “permulaan kepada era baharu Call of Duty” itu akan dilancarkan pada 28 Oktober 2022.
Bersama-sama dengan pendedahan tarikh pelancaran ini, mereka turut memperkenalkan karakter-karakter yang akan membintangi game shooter itu serta poster untuk setiap karakter itu.
Empat karakter ini adalah ahli pasukan khas digelar Task Force 141, yang terdiri daripada Captain John Price (ketua pasukan), Sergeant “Soap” MacTavish, Sergeant Kyle “Gaz” Garrick, Simon “Ghost” Riley, dan Colonel Alejandro Vargas dari Mexican Special Forces.
Korang boleh saksikan artwork terbaharu Call of Duty: Modern Warfare 2 ini dalam video berikut, atau boleh lihat poster-poster di bawah.

Buat masa ini, mereka belum mendedahkan di platform manakah game ini akan dilancarkan. Adakah masih akan dilancarkan ke konsol generasi lama?


Perhatikan Sticker Untuk ‘PS4 Pro Enhanced’ Untuk Games Yang Mempunyai Option 4K!

Cara mudah untuk mencari games yang sesuai dengan PS4 Pro korang nanti.

Sticker ‘PS4 Pro Enhanced’ bakal dilekatkan pada kotak-kotak game, bagi game yang berkebolehan istimewa untuk PS4 Pro. Langkah ini dilaksanakan agar memudahkan pemain mengenali games yang sesuai untuk PS4 Pro yang dimiliki oleh mereka.
Antara ciri yang bakal diutarakan untuk PS4 Pro adalah resolusi grafik yang lebih teliti, refresh rate yang lebih tinggi, dan HDR. Namun begitu, ia berbeza antara setiap game dan bergantung kepada developer samada untuk memasukkan ciri-ciri ini atau tidak.
Untuk penerangan yang lebih teliti seperti teknologi dan harga bagi pasaran Malaysia, ikuti laporan PS4 Slim dan PS4 Pro yang dilaporkan oleh kami beberapa hari lepas.


Musim Kedua The Witcher Netflix Mungkin Bawakan Pelakon Kesukaan Ramai Dari Game of Thrones

Musim pertama The Witcher di Netflix telah mendapat sambutan yang cukup hangat. Kualiti yang dibawakan melalui musim itu membuatkan para penonton tak sabar menantikan musim seterusnya yang dijadualkan keluar pada 2021.
Satu spekulasi terbaru tentang musim kedua telah muncul, dan ia akan membuatkan kedua-dua peminat sirit tv The Witcher dan Game of Thrones teruja.
Pengarah untuk musim kedua The Witcher, Stephen Surjik telah memuatnaik satu gambar di Instagram yang menyatakan beliau sedang menjejak dan mengkaji beberapa lokasi penggambaran untuk siri itu. Apa yang menjadi bualan ialah gambar itu, selain meletakkan hashtag Henry Cavill (Geralt) dan Anya Chalotra (Yennefer), gambar tersebut juga diletakkan hashtag Kristofer Hivju.
Penonton setia siri tv Game of Thrones terbitan HBO pastinya cukup mengenali Hivju. Beliau memainkan watak kesukaan ramai, iaitu Tormund Giantsbane.
Membuatkan ia menjadi semakin panas adalah apabila gambar itu telahpun dipadamkan, menandakan kemungkinan beliau sebenarnya telah mendedahkan secara tidak sengaja bahawa Hivju akan tampil dalam musim kedua The Witcher. Walaupun sudah dipadamkan, ia sempat di-screenshot oleh Redanian Intelligence.

Persoalannya kini, sekiranya spekulasi ini benar, watak apakah yang bakal dihidupkan oleh Hivju dalam siri Netflix itu? Sama-samalah kita nantikan sebarang pengumuman rasmi.


Selepas 2 Minggu, For Honor Kehilangan 60% Pemain Di Steam – Kadar Sama Dengan The Division

For Honor nampaknya mengikut jejak sebuah lagi game keluaran Ubisoft.

For Honor semasa pelancarannya merupakan sebuah game yang mendapat perhatian yang ramai daripada para gamers. Jualannya juga agak memberangsangkan. Namun, nampaknya populariti yang dimiliki game ini kian jatuh menjunam.
Menurut laporan Githyp, ketika pelancaran, For Honor mengumpulkan purata pemain seramai 39,000 pada setiap jam di Steam. Seminggu selepas itu, ia menurun kepada 21,000 pemain. 2 minggu selepas dilancarkan pula, ia telah menurun kepada 15,000 pemain – menjadikan ia jatuh menjunam sebanyak 62 peratus dari semasa ia dilancarkan.
Laporan itu juga mengatakan bahawa penurunan pemain For Honor memiliki kadar penurunan yang sama dengan sebuah lagi game keluaran Ubisoft, Tom Clancy’s The Division. Malah, ia turut meramalkan bahawa jumlah pemain For Honor ini akan jatuh sebanyak 90 peratus apbila berlalunya bulan kedua ia dilancarkan, juga sama seperti The Division.
Selain keadaan server Ubisoft yang sangat menjengkelkan, seperti yang telah kami sebutkan dalam review Boleh Beli or Boleh Blah!?, kami berpendapat bahawa ramai pemain yang tidak menjangkakan gameplay disajikan dalam For Honor. Dengan gameplay yang cukup kompleks serta sebuah game bergenre fighting, kami merasakan ramai pemain mengubah fikiran untuk bermain game ini kerana mungkin pada awalnya mereka menganggap ia adalah sebuah game bergenre hack-and-slash.

Walau bagaimanapun, kita tunggu dan lihat sahajalah apabila For Honor akan mengeluarkan DLC-nya akan datang. Dengan ia menggunakan model DLC yang sama seakan Rainbow Six Siege, kemungkinan ia untuk mengekalkan populariti seperti Rainbow Six Siege masih ada.
DLC akan datang untuk For Honor itu juga dikatakan telah leaked, memperlihatkan Centurion dan Ninja.


Bila Abah Review PS+: Koleksi Game Segera Mei 2016!

Pejam celik, kita dah pun sampai ke bulan Mei. Adakah game percuma kali ini berbaloi untuk di-download? Jom kita usha apa yang PSN sediakan untuk kita pada bulan Mei ini.

Table Top Racing: World Tour (PS4)

Apa yang unik? Berlumba dengan 12 jenis pilihan kenderaan, tapi korang bukan berlumba di atas jalan raya, pilih hampir 20 trek kesukaan korang – di meja makan ataupun meja sushi. Updgrade dan customize kenderaan korang. Boleh dimainkan secara single-player dan juga multiplayer.
Switch Galaxy Ultra (PS4 & PS Vita)

Game bergenrekan action arcade racing ini nampak seperti menyeronokkan. Berlumba dengan kapal angkasa, dan korang boleh mainkan 6 kapal angkasa yang boleh di-upgrade. Mempunyai hampir 55 level sudah pasti akan memuaskan hati korang.
Shutshimi (PS4 & PS Vita)

Korang percaya tak seekor ikan boleh menjadi hero seperti rambo? Apa kata korang cuba game Shutshimi ini. Sudah pun berada di PC, game ini merupakan game bergenrekan shoot ’em up dan watak utamanya adalah seekor ikan sado (berotot). Hadapi segala macam musuh di dalam lautan, sama ada jerung, sotong, burung bangau dan juga kapal selam!
Sayonara Umihara Kawase + (PS Vita)

Bayangkan korang terperangkap di dalam dunia yang semua orang berubah menjadi raksasa ikan? Itulah yang dihadapi oleh si gadis cilik Umihara Kawase. Bantu beliau di dalam pengembaraannya untuk menghadapi kesemua mutant ini.
Come on LocoRoco! Buu Buu Cocoreccho! (PS3)

Game dari developer Japan Studio ini sungguh pelik dan unik. Bermain sebagai rama-rama (Cocorecho), korang akan mengembara dalam misi membawa bintang comel yang berbentuk bulat (Locoroco) ke checkpoint terakhir. Gunakan segala kepakaran korang bukan sahaja mengawal si rama-rama, tapi juga mengawal Locoroco supaya sampai ke destinasi yang dituju.
Bionic Commando Rearmed 2 (PS3)

Merupakan sekuel kepada game Bionic Commando, game ini telah melalui fasa upgrade yang begitu ketara sekali. Mainkan watak komando yang dilengkapi dengan tangan bionik, musnahkan musuh dengan senjata dan teknologi yang canggih. Terdapat hampir 24 challenge room untuk korang hadapi. Ada beran?
So, amacam guys? Teruja tak? Hmm sabarlah, tunggu Abah review game-game ini nanti.


The Last of Us Akan Diadaptasi Ke Siri TV Oleh HBO, Kerjasama Antara Naughty Dog, Pencipta Chernobyl

Video game eksklusif keluaran Sony PlayStation yang berbekas di hati ramai peminat, The Last of Us akan diadaptasi ke siri TV oleh HBO, lapor The Hollywood Reporter.
Adaptasi game berlatarbelakangkan pasca-apokalips itu akan mendapat kerjasama antara Craig Mazin, penulis untuk siri mini Chernobyl di HBO, dan Neil Druckmann, orang penting dari Naughty Dog yang menjadi penulis utama untuk game asal The Last of Us serta sekuelnya yang akan dikeluarkan pada tahun ini.
Menurut laporan ini lagi, siri TV The Last of Us ini merupakan karya pertama daripada PlayStation Productions, sebuah kumpulan penerbitan filem dan TV di bawah Sony Interactive Entertainment.
Siri TV ini diumumkan sendiri oleh pihak HBO melalui satu tweet yang memaparkan video pendek simbol Fireflies, sebuah kumpulan bersifat ketenteraan dalam game The Last of Us.

Look for the light. @clmazin and @Neil_Druckmann to develop the series adaptation of #TheLastOfUs, coming soon to HBO: https://t.co/z9c2h86EYw pic.twitter.com/AkT6fET4Im
— HBO (@HBO) March 5, 2020
Mazin dan Druckmann merancang untuk menggunakan timeline atau peristiwa yang berlaku dalam game pertama The Last of Us ke dalam siri TV ini, namun terdapat kemungkinan bahawa akan ada beberapa kandungan tambahan yang akan diambil dari sekuelnya, The Last of Us Part II.
Menurut laporan IGN pula, penglibatan menerbitkan siri TV untuk HBO ini sekaligus telah menggantikan perancangan mereka sebelum ini untuk membikin adaptasi filem The Last of Us yang telah sekian lama tergendala.
Buat masa ini, pembikinan siri TV ini masih lagi di peringkat awal, dan tiada waktu pelancaran didedahkan.
Secara peribadi, mengetahui bahawa siri TV The Last of Us ini akan mendapat sentuhan pencipta Chernobyl, penulis merasakan sesuatu yang baik akan dapat dihasilkan. Chernobyl merupakan satu siri mini di HBO yang mendapat pujian ramai, dan penulis sendiri sukakannya. Apatah lagi, ia turut dikendalikan oleh Druckmann sendiri yang cukup sinonim dengan penceritaan game The Last of Us — siri TV ini berada di tangan orang-orang yang sepatutnya.
Apa pula kata korang? Teruja dengan pengumuman ini?


Rainbow Six Siege: Jom Belajar Dan Saksikan Gameplay 3 Operator Baru Dalam Operation Blood Orchid

Menjelang DLC baru Rainbow Six Siege yang akan dilancarkan pada minggu hadapan, Ubisoft telah mengeluarkan sebuah video terbaru untuk Operation Blood Orchid.

Video ini telah memperkenalkan dan memperlihatkan gameplay rasmi untuk tiga Operator baru yang bakal ditampilkan ke dalam DLC ini. Dalam masa yang sama, ia juga telah memberikan tips-tips asas bagaimana untuk mahir menggunakan tiga Operator yang digelar Ying, Lesion dan Ela.
Ying

Ying merupakan Operator menyerang dari Hong Kong Special Duties Unit. Abiliti yang beliau miliki adalah sebuah alat berbentuk bebola kecil yang apabila dilontarkan, akan membutakan musuh yang berada berdekatan, sama seperti flashbang. Apa yang membuatkan Operator efektik adalah Ying mempunyai kacamata yang menghalangnya daripada “terbuta” sama dengan lontarannya itu tadi, dan akhirnya akan membuatkan aksi menerjah dan menyerang itu lebih pantas, dalam keadaan musuh masih lagi “buta”.
Lebih menarik, Ying juga boleh menggunakan alatnya ini seperti alat cluster charge yang dimiliki Fuze. Ying boleh lekatkan bebola kecilnya itu di dinding yang boleh dipecah, dan kesannya akan diberikan ke bilik sebelah.
Lesion

Alat dimiliki oleh satu lagi Operator dari Hong Kong ini adalah mine yang boleh memberikan racun kepada musuh. Lesion adalah Operator bertahan yang boleh sekurang-kurangya memperlahkan pergerakan musuh atau terus mematikannya.
Apabila musuh terpijak mine ini, sejenis racun akan terlekat ke kakinya, mengurangkan penglihatan dengan skrin bertukar kehijauan serta memberikan kesan kepada nyawa selagi mana racun itu melekat. Musuh yang terkena ini mempunyai dua pilihan, sama ada mencabut racun itu di kaki, yang mana ia akan mendedahkannya kepada bahaya buat beberapa saat; atau membiarkan racun itu melekat dan meneruskan perjalanan, tetapi kesakitan racun itu harus dihadapi.
Ela

Operator bertahan dari Poland (GROM) ini memiliki sebuah alat yang boleh dilekatkan di kebanyakan dinding. Apabila musuh terkena laser daripada alat yang diletakkan Ela ini, musuh akan hilang pendengaran buat seketika, serta mengkaburkan skrin dalam keadaaan pening-pening lalat.
Sejurus sahaja musuh terkesan daripada alat ini, detik itulah yang terbaik untuk Ela mengorak langkah dan melakukan serbuan-serbuan yang berkesan kerana musuh tidak akan dapat mendengar apa-apa pergerakan.
Korang boleh saksikan bagaimana Ubisoft menerangkan tentang ketiga-tiga Operator baru akan datang ini dalam video di bawah:

Operation Blood Orchid pada awalnya akan dilancarkan pada 29 Ogos ini, namun Ubisoft telah menunda dan tarikh baru pelancarannya adalah pada 5 September. Pemilik Season Pass akan terus boleh memainkan tiga Operator ini pada hari pelancaran, manakala para pemain lain hanya boleh unlock Ying, Lesion dan Ela seminggu selepas itu menggunakan matawang dalam game.
Dalam Operation Blood Orchid, map baru yang bakal dikeluarkan adalah Theme Park.

JomBaca: Rainbow Six Siege Akan Perkenalkan LAN Mode Untuk PlayStation 4 Tidak Lama Lagi


Tencent Dilaporkan Sedang Berbincang Dengan EA Untuk Bawakan Apex Legends Ke China

Apex Legends semakin hari semakin mendapat perhatian di seluruh dunia, dan kini ia sedang dijenguk oleh para pemain di pasaran yang sangat sukar untuk ditembusi.

Menurut laporan South China Morning Post, syarikat gergasi dari China, Tencent sedang berbincang dengan EA untuk membawakan game battle royale terbaru, Apex Legends ke China.
Bagi korang yang tak tahu, mana-mana syarikat media barat yang ingin melancarkan produk mereka ke pasaran China, mereka perlu bekerjasama dengan syarikat tempatan. Dan korang jangan tak tahu, PUBG dan Fortnite juga bekerjasama dengan Tencent untuk melancarkan kedua-dua game ini ke pasaran yang cukup besar itu.
Apex Legends kini boleh dimainkan secara percuma di PC, PS4 dan Xbox One.


10 Aksi Kelakar Dari Piala Dunia FIFA 2018 Yang Patut Dimasukkan Sebagai ‘Celebration’ Dalam FIFA 19

Please, EA Sports.

Walaupun Piala Dunia FIFA 2018 telahpun berakhir beberapa hari yang lalu, timeline Twitter penulis masih lagi penuh dengan demam kejohanan ini yang belum suram. Salah satu kandungan pasca Piala Dunia yang penulis jumpa yang dibikin oleh peminat ialah video yang mengumpulkan aksi-aksi kelakar sepanjang kejohanan itu berlangsung.
Menonton video ini, penulis rasakan ada beberapa aksi yang boleh diambil EA Sports dan masukkan ke dalam FIFA 19 nanti. Iyalah, EA Sports kan suka ambil aksi-aksi trending untuk ditampilkan sebagai ‘celebration’ dalam siri FIFA, antara yang popular adalah Gangnam Style.

Jadi, ini adalah 10 ‘celebration’ baru yang penulis rasa patut dimasukkan ke dalam FIFA 19 (minit video diletakkan menurut video yang disertakan di bawah):

Sepakan Michy Batshuayi yang terkena muka sendiri (0:09)
Lontaran ke dalam Milad Mohammadi yang tak menjadi (0:17)
Sesi tarik-menarik oleh skuad Brazil semasa latihan (0:26)
Flip bottle oleh dua pemain Panama (0:32)
Latihan tarian oleh skuad Senegal (0:33)
Tarik misai Adil Rami (0:36)
‘Celebration’ para pemain Croatia sehingga terjatuh (0:43)
Pemain Panama menyergah rakan sepasukannya yang lain (0:45)
Prank skuad Brazil semasa latihan (0:55)
Tarian emote dari Fortnite oleh Antoine Griezmann (tiada dalam video di bawah)

https://twitter.com/FlFAWC2018/status/1018593146937270272
FIFA 19 akan dilancarkan pada 28 September ini di PC, PS4 dan Xbox One.
JomBaca: EA Sports Muat-Naik Gambar Ronaldo Memakai Jersi Juventus – Pertukaran Muka Hadapan FIFA 19 Yang Baru?


Apex Legends Bawakan Event Khas Bertemakan Bloodhound, Dapatkan Item Eksklusif Menarik

Dari 7 hingga 21 April ini, Respawn Entertainment akan membawakan satu event waktu terhad dalam Apex Legends yang bertemakan Bloodhound — digelar ‘The Old Ways’.
Mode baru yang ditampilkan ialah Bloodhound’s Trials yang mana para pemain akan squad-up dan bertarung menundukkan prowlers untuk mendapatkan high-tier loot. Tapi ingat, para pemain turut berentap menentang skuad lain dalam mode ini untuk mendapatkan loot yang terbaik.
Seperti event-event sebelum ini, ia didatangkan sekali dengan cabaran harian dan peluang untuk memperoleh kosmetik eksklusif bertemakan event ini. Ada juga beberapa kosmetik lain yang boleh dibeli terus dari store dalam game.
Seperti lore untuk karakter lain yang pernah dibawakan, Respawn kali ini mengeluarkan video tentang kisah latar belakang Bloodhound yang penuh misteri itu pula. Jom tonton:

Selain itu, satu lagi berita penting untuk para pemain Apex Legends ialah playlist Duo dan map King’s Canyon akan diletakkan secara kekal ke dalam game. Bermakna, bermula 7 April ini, pemain berpeluang untuk memilih sama ada mahu bermain Duo atau Trio (seperti selalu) dan memilih sama ada untuk bermain di map World’s Edge atau King’s Canyon.
Apex Legends boleh dimainkan secara percuma di PC, PS4 dan Xbox One.


Football Manager 2016: Cakap Banyak Tak Guna, Korang Boleh Ke Manage Team Bola?

Kepada keyboard warriors dan unofficial footie pundits, tak payah nak sembang boom bang – kasi tunjuk skill korang manage team bola dalam Football Manager 2016 ni plis. Nih member kitorang dari SemuanyaBola.com share lagi satu artikel pasal game PC ini! Jom kita layan!

Bersiap-sedialah untuk kumpul duit kerana Sports Interactive baru sahaja mengumumkan banyak penambahan baru dalam Football Manager 2016.
Penambahan ini diminta oleh peminat francais game Football Manager dalam forum rasmi Sports Interactive.
Berikut adalah penambahbaikan yang akan muncul dalam Football Manager 2016.
1. Reka avatar pengurus di tepi padang
Buat kali pertamanya, anda boleh mereka avatar anda sendiri di padang dengan model 3D.
Anda boleh memilih sama ada mahu memakai sut kemas seperti Jose Mourinho atau t-shirt dan seluar senaman seperti Tony Pulis!
Walaupun enjin grafik 3D masih mempunyai banyak ruang untuk diperbaiki, ia masih boleh diterima. Lagipun grafik bukanlah sebab utama anda main Football Manager kan?

2. Cipta pasukan dan liga anda sendiri (Fantasy Draft)
Fantasy draft adalah mode permainan terbaru dalam Football Manager 2016.
Jika sebelum ini anda hanya boleh bermain menggunakan pasukan dalam liga yang sedia ada, kali ini anda boleh mencipta pasukan dan liga impian anda sendiri.
Sama seperti Fantasy Premier League, anda diberi bajet yang tertentu. Dengan bajet tersebut, anda perlu memilih 25 pemain sebelum menentang pengurus-pengurus pasukan lain.
Cuma berbeza dengan Fantasy Premier League, satu pemain hanya boleh dimiliki oleh satu pasukan sahaja. Ini bermakna, jika pemain yang anda mahukan sudah diambil pasukan lain, anda perlu memilih pemain lain.

3. Cipta kelab anda sendiri (Create-a-Club)
Create-a-club juga salah satu mode permainan terbaru dalam Football Manager 2016.
Cuma berbeza dengan mode Fantasy Draft, mode Create-a-Club membenarkan pasukan impian ciptaan anda untuk bertanding dalam liga sebenar.
Ini bermakna anda boleh:
1. menubuhkan pasukan anda sendiri (contoh: Sabak Bernam FC).
2. masukkan Sabak Bernam FC ke Liga FAM (atau Liga Super terus).
3. mencipta pemain kelab anda sendiri (contoh: Sabak Bernam FC mempunyai pemain yang semuanya berketinggian 185cm ke atas)
4. tentukan warna dan corak jersi kelab
5. dan sudah tentulah, tentukan taktikal pasukan anda.

4. Analisis perlawanan oleh Prozone
Ini adalah penambahan yang paling kami suka.
Kerjasama Sports Interactive dengan syarikat pembekal data statistik, Prozone, membolehkan Football Manager 2016 mempunyai kelengkapan analisis ketika perlawanan dan selepas perlawanan.

5. Cipta rutin sepakan percuma dan sudut yang lebih terperinci (Set-piece Creator)
Jika sebelum ini anda perlu mengubah rutin sepakan sudut atau percuma anda secara manual, anda boleh reka dan simpan rutin ini siap-siap dalam Football Manager 2016.
Katakan rutin pertama sepakan sudut anda tidak menjadi ketika menentang Chelsea, anda boleh mengubahnya kepada rutin kedua dan beri kejutan kepada pertahanan Chelsea.

5. Arahan taktikal yang mempunyai grafik
Jika sebelum ini arahan taktikal dalam Football Manager 2015 agak sukar difahami oleh pemain baru yang tidak berapa faham tentang asas taktikal, arahan taktikal Football Manager 2016 tampil dengan grafik penjelasan.

6. Interaksi dengan media, pemain dan ahli lembaga pengarah kelab yang lebih terperinci
Ini berita baik jika anda minat bermain mind games dengan pengurus kelab lain, membina hubungan baik dengan pemain dan ahli lembaga pengarah kelab.
Football Manager 2016 menawarkan lebih banyak variasi dalam interaksi anda.
Seperti Football Manager 2016, anda juga boleh mengubah intonasi ucapan anda daripada tenang (calm), tegas (assertive), berhati-hati (cautious) dan bersemangat (passionate).

7. Kebolehan cross-save
Keistimewaan ini hanya boleh dinikmati oleh pembeli Football Manager 2016 versi touch sahaja.
Dalam Football Manager 2016 versi touch, save game untuk semua versi Football Manager 2016 (sama ada mobile atau desktop version) adalah saling berkait.
Ini bermakna, jika anda bermain menggunakan desktop, anda boleh sambung save game anda di tablet atau smartphone anda. Begitu juga sebaliknya.

Muncul di pasaran sebelum Krismas 2015
Football Manager 2016 versi desktop bakal muncul di pasaran pada 13 November 2015.
Bagaimanapun tarikh versi mobile dan touch masih belum diumumkan. Apa yang pasti Sports Interactive menetapkan Football Manager 2016 versi mobile dan touch akan siap sebelum Krismas atau 25 Disember 2015.
Harga Football Manager 2016 adalah RM105.00 di Steam.


PUBG Mobile Menjana Pendapatan Lebih RM30 Juta Setiap Hari Pada 2020

Walaupun terdapat lambakan game mobile battle royale di pasaran, jenama PUBG sememangnya sukar untuk dicabar. Hal ini terbukti apabila kita melihat apa yang telah game ini capai pada tahun lalu.
Menerusi analisis terbaharu yang dikeluarkan Sensor Tower, PUBG Mobile dilaporkan telah berjaya mengumpulkan pendapatan sebanyak USD5.1 billion (sekitar RM21 billion) sejak game itu dilancarkan melalui pembelanjaan pemain.
Daripada jumlah itu, USD2.7 billion (sekitar RM11 billion) sahaja diperoleh dalam tahun 2020. Dalam erti kata lain, secara purata, PUBG Mobile menjana USD7.4 juta (sekitar RM30 juta) setiap hari sepanjang tahun 2020.
Seperti kebanyakan game lain, pendapatan PUBG Mobile melonjak naik semasa pandemik global COVID-19, khususnya semasa awal tempoh Perintah Kawalan Pergerakan (PKP) diterapkan di seluruh dunia. Ia menjana USD300 juta (sekitar RM1.2 billion) pada Mac 2020.
Korang boleh baca analisis penuh yang dikeluarkan Sensor Tower untuk PUBG Mobile bagi tahun 2020 di pautan ini.


PlayerUnknown’s Battlegrounds Terus Memecah Rekod, 1 Juta Jumlah Pemain Pada Satu-Satu Masa Malam Tadi!

Nampaknya tsunami bernama PlayerUnknown’s Battlegrounds akan terus mara!

PlayerUnknown’s Battlegrounds terus mendapat sambutan dalam komuniti Steam dan pada malam tadi, ia telah berjaya mengumpulkan 1,028,540 pemain, mengalahkan DotA 2 dengan 766,298 pemain, serta CS:GO dengan 566,259 pemain.
Melihatkan prestasi yang sangat mengujakan ini, kami yakin PlayerUnknown’s Battlegrounds akan terus dapat meluaskan pengaruhnya apabila diterbitkan pada Xbox One kelak.


PlayStation Productions Sedang Bikin Siri TV Twisted Metal, Diterajui Penulis Filem Deadpool, Cobra Kai

Sony pernah mengumumkan pada Mei 2019 yang mereka bakal menerbitkan siri televisyen live-action dari francais klasik popular, Twisted Metal. Sejak itu, produksi itu mendiamkan diri — sehinggalah hari ini.
Variety telah melaporkan bahawa projek ini semakin bergerak ke hadapan dengan sudah mempunyai beberapa individu yang akan menerajuinya.
Rhett Reese dan Paul Wernick — gandingan mantap yang sebelum ini menulis untuk filem Deadpool dan Zombieland — akan bertindak sebagai penerbit eksekutif. Siri ini akan ditulis oleh Michael Jonathan Smith, yang sebelum ini terkenal sebagai penulis dan penerbit siri TV Cobra Kai.
Adaptasi ini akan mengisahkan seorang orang luar yang bermulut celupar, diberikan peluang kedua untuk membaiki kehidupan. Tapi sebelum itu beliau perlu menghantar satu pakej misteri ke satu lokasi di dalam persekitaran pasca-apokalips. Melalui bantuan temannya yang menggila, beliau akan diganggu dengan geng-geng kenderaan yang memusnahkan serta lain-lain marabahaya, termasuklah badut gila yang memandu trak ais krim, yang ramai kenali sebagai Sweet Tooth.
Twister Metal merupakan siri TV berbajet besar kedua daripada Sony Pictures TV dan PlayStation Productions dalam beberapa bulan ini, selepas The Last of Us. Baru-baru ini, The Last of Us, terbitan bersama HBO, telah mengumumkan siapakah yang bakal membawakan watak Joel dan Ellie, iaitu Pedro Pascal dan Bella Ramsey.


Tarikh Dan Lokasi Pertandingan Esports Di Sukan Asia 2018 Indonesia Telah Diumumkan

Persiapan keberangkatan sudah boleh dilakukan.

Tarikh dan lokasi pertandingan pertunjukan esports di Sukan Asia 2018 di Indonesia telahpun diumumkan oleh Ketua Umum Persatuan Esports Indonesia (IeSPA), Eddy Lim. Acara ini bakal berlangsung di BritAma Arena, Jakarta dari 26 Ogos hingga 1 September 2018.
Untuk menyaksikan acara ini, para pengunjung perlu membeli tiket. Info mengenai pembelian tiket akan didedahkan oleh pihak penganjur dalam masa terdekat nanti.
Buat pertama kalinya dalam temasya sukan antarabangsa, esports akan diperkenalkan kepada umum dalam Sukan Asia kali ini sebagai pertandingan pertunjukkan. Ia akan membawakan 6 game untuk dipertandingkan, iaitu League of Legends, Arena of Valor, Clash Royale, Starcraft 2, Hearthstone, dan Pro Evolution Soccer.

JomBaca: Kenapa Pro Evolution Soccer Makin Popular Dalam Arena Esports Bola Sepak Antarabangsa?
Terima kasih, Valentinus Sanusi.


Jom Berseronok Di AMG-chan 2017, Melayan Cosplay Dan Game Tradisi Jepun

AMG-chan 2017 yang akan berlangsung pada 6 dan 7 Mei 2017 di Evolve Concept Mall, Ara Damansara merupakan sebuah mini-event kepada AniManGaki 2017 pada 19 dan 20 Ogos ini. AMG-chan juga bermaksud AniManGaki kecil, akan memberi setitik rasa apa yang korang akan bakal mendapat di AniManGaki nanti – itu tidak bermaksud event ini tidak akan happening! Jom usha apa yang ada di AMG-chan 2017.

 Tiket kemasukan adalah RM10 sehari. Pelbagai aktiviti dan booth akan disediakan! Sebanyak 60 doujin booth akan berada di AMG-chan yang terdiri dari pelbagai vendor dari comic, manga, game, makanan, mainan dan banyak lagi. Confirm korang tak akan bosan dengan seleksi performance yang pelbagai dan menarik selama 2 hari ini dari segi tarian, nyanyian dan dance-play yang berunsur anime tanpa henti.  Teringin merasa berada di negara terbit matahari? Ambil peluang ini untuk merasai festival kebudayaan jepun, Omatsuri dan lawan dengan pengunjung lain di dalam video game klasik jepun, Touhou Danmaku Challenge.

Nak fe-feeling lebih korang bolehlah cosplay atau pakai yukata/kimono kalau nak lagi feel di event ini! Bukan itu sahaja, malah terdapat pertandingan cosplay dan juga pertandingan fighting game Guilty Gear! Kalau korang belum daftar bolehlah tekan di link yang di sertakan di dalam ayat tersebut. Kemasukan untuk pertandingan Guilty Gear Xrd-R- adalah RM30 dan korang akan mendapat sehelai T-Shirt Guilty Gear percuma. Menangi sehingga RM200, tak salah kalau nak mencuba skill fighting game korang di sini. Nak lagi power, bawa controller/fighting stick sendiri!  Haa~ banyakkan aktiviti di AMG-chan 2017 kali ini? Untuk pengetahuan lebih lanjut, korang boleh usha event page Facebook AMG-chan 2017. Ja, mate ne!

Sumber gambar.


Suka Duka Demo: Dragon Quest Builders

Square Enix telah melancarkan demo bahasa Inggeris untuk Dragon Quest Heroes Builders dan kami amat menyukainya! Inilah demo yang paling lama penulis, Sarah Akirien pernah main walaupun demo sudah habis, masih belum puas grinding untuk membina semula town untuk penduduk Alfergard.
So, Game Ini Macam Mana?
Dragon Quest Builders adalah sebuah RPG building game.
Anda akan bermain sebagai Bildrick yang baru sahaja bangun dari tidur setelah sekian lama oleh seorang Goddess, Rubiss. Selama bertahun Bildrick tidur, dunia yang pernah ketika dahulu, manusia dan monsters hidup aman damai kini sudah tiada setelah Dragonlord menghancurkan segalanya. Bildrick adalah ‘the chosen one‘ yang mampu membina balik dunia Alfegard ke asal dan mendamaikan balik monsters dan manusia kembali.
Ok, Apa Je Dalam Demo Ini?
Nampak macam game kanak-kanak tapi penulis Akirien sangkut main sampai tak berhenti. Seronok membina rumah! Pada awal game setelah dibangunkan, korang boleh ‘menghancurkan’ hampir 65% benda di sekeliling anda dan mengutipnya. Kemudian korang akan mendapat quest untuk membina balik sebuah ‘town’.
Objektif korang adalah menaikkan base level rumah/town untuk penduduk dan level up di dalam game ini. Paling best bila dah dapat base pertama di chapter pertama “Catlin Island”, ada seorang awek datang nak hidup sekali dalam rumah dia itu. Jangan cakap tu je, dia nak share juga bilik sekali. Uff, dengan semangat penulis terus keluar dan grind material untuk membina rumah (dan) tangga demi kebahagiaan penduduk rumah itu. Korang juga boleh membina bilik-bilik dan keperluan tertentu seperti dapur dan workshop.

Setelah beberapa quest dan rumah semakin besar, lebih ramai akan pindah masuk ke town anda. Korang juga akan ada “hunger meter” di mana korang kena makan kalau gigih bergrinding, nanti pengsan pula. Penduduk rumah tersebut juga akan menolong memasak dan membekalkan makanan untuk korang keluar bereksplorasi. Sweet kan? Inilah namanya semangat ukhwah!
Korang akan dapat merasa penat grinding + kelaparan dan kena tidur untuk menaikkan balik HP korang. Dari asal korang akan bermula dgn 35 HP dan di akhir demo korang akan mendapat ‘Seed of Life’ untuk menaikkan limit HP anda kepada 50 HP. Penting untuk mendapatkan HP tinggi kerana monster di luar akan attack korang. Kalau korang mati di attack monster atau jatuh dari tempat tinggi, hampir setengah dari barangan korang akan drop dan korang akan spawn balik di rumah. Jenuh weh nak pergi kutip balik kalau korang mati di tempat yang jauh dari rumah.
Jangan risau kerana korang boleh bina/kraft ubatan untuk menaikkan balik HP korang. Kalau lagi rajin, bawak terus meja kraft tu explore sekali kalau nak berjalan jauh dari rumah. Tapi ingat, bila tiba malam ada jembalang akan follow dan gigit korang, so lebih baik balik rumah dan tidur, sambung perjalanan esok pagi aje, lebih selamat.
Poisonous swamp yang korang kena memanjat gunung untuk ke areas sebelah sana.
Setiap monster akan menjatuhkan loots yang spesifik dari spesies mereka. Barangan loots ini amat penting untuk ‘crafting’. Crafting adalah tunas game ini untuk membina barangan deko rumah untuk menaikkan base level, keselamatan dan kekenyangan perut. Ada satu bug yang “grass bud” dapat dari seekor monster untuk menumbuhkan rumput untuk di dalam rumah, ada sesetangah spot tidak boleh tumbuh. Kemungkinan bug atau pun tanah tu degil sangat.
Bilik tidur berbata biru siap ada fireplace lg tuuu
Kalau mengikutkan main quest secara straight kemungkinan demo ini hanya memerlukan 2 jam sahaja untuk main. Namun bagi Akirien, masa first time main sahaja dah main sampai 5 jam walaupun demo dah habis, masih banyak benda untuk explore! Akirien siap buat rumah 2 tingkat, berbata biru. Haaa, mana nak dapat bata biru tu? Kenalah pandai mencari! Kalau dah jauh pergi explore confirm dapat jumpa banyak benda menarik seperti pokok willow untuk dekorasi, pokok ceri hantu, Dragon! (Nama game pun Dragon Quest, lol)
Naga sudah terbangun dari tidur!
Mari kita tengok sikit ‘cheese’ untuk melawan Dragon ini dari Najmi aka The Kampung Nerd sampai terlucut baju dia haaa. Sekali kena libas damage kene tolak 30 HP okay! Nanti korang bolehlah letak sofa dalam rumah korang. Boleh duduk tau, tak macam Minecraft, lenguh karakter berdiri aje!
Macam mana Najmi cheese Dragon ini? Najmi membina sebuah platform di atas naga ini yang sedang tidur. Bina sekali sebuah bedroom so korang bole spawn di situ bila dah mati. Maka haruslah korang kena mati juga dengan dragon ini dulu, nanti dragon itu akan spawn atas base itu. Pastikan korang buat 2 tingkat dan berdiri di tingkat bawah. Lompat dan swing weapon ke muka dragon dan wallah!

 View this post on Instagram

 11/10 would kill a dragon while wearing boxer again. Dragon Quest Builders, DEMO available for free at PSN. Game releases 11th October. #TheKampungNerd #ProjectPlayMY
A post shared by  Muhammad Najmi (@najmimo) on Sep 30, 2016 at 6:53am PDT

Dah habis demo? Boleh sambung tak kalau dah beli game ini nanti?
Erm, yang ini masih belum confirm kalau boleh sambung dari demo. Penulis dah habiskan 8 jam siap korek longkang keliling rumah dan tarik punca air dari sungai nak buat ala-ala ‘castle’ gituh. Memang menggunakan kreativiti untuk membina dan mencari jalan ke area lain. Tapi kalau tak dapat sambung pun tidak mengapa. Terdapat banyak lagi island dan tempat yang boleh di-unlock, bermaksud lebih banyak lagi materials dan monsters untuk di-explore nanti!
Island yang masih locked. Setiap island mempunyai terrain berbeza.
Game dia memang nampak macam Minecraft tapi lebih smooth, Walaupun grafik dia simple dan tak lah semantap atau super gempak tapi cukup sweet untuk mata memandang. Bildrick pula kelihatan seperti Link dari Legend of Zelda tetapi bertopi biru. Lebihan pula, dengan menggunakan kayu sahaja dapat memecahkan ‘materials’ dan pasu amat memberi feel Legend of Zelda. Muziknya pula simple seperti midi-based, teringat zaman main game Legend of Mana di PS1 dulu dengan monsters monster berkeliaran untuk dilawan. NPC di dalam game ini tidak mengeluarkan suara, hanya dialog yang diiringi dengan bunyi ‘titititititititi’ 8-bit untuk menunjukkan dialog tersebut dicakapkan.
Berbaloi ke nak beli? Yes! Seronok grinding dia lain macam, walaupun grindy tapi taklah payah sangat. Nak kutip 99 block tanah hanya memerlukan 50 hayunan/2-3 minit. Bila demo habis rasa sangat tak puas hati sebab nak sambung dan tengok apa akan jadi seterusnya. Takut tak kena dengan jiwa korang? Download lah demo ini secara percuma! Untuk mengetahui cara-cara untuk download demo ini boleh rujuk di artikel kami yang lepas.

+ Minecraft + Legend of Mana + Pecah pasu macam Link dalam Zelda + The Sims = Dragon Quest Builders
+ Quest yang mudah dan ringkas
+ Menjana kreativiti otak
+ Banyak yang boleh di-explore dalam demo ini sendiri
+ Sesuai untuk semua umur… kalau yang muda berfikiran innocent di awal game.
+ Grinding material adalah cepat dan menyeronokkan
– ‘Grass bud’ tak patch keseluruhan lantai (Bug?)
– Tiada multiplayer/co-op a.k.a tak boleh melawat rumah kawan
– Grafik ala-ala PS2 tapi smooth sikit
– Grinding material adalah segalanya


Pokemon Akan Datang Menyerang Lapangan Terbang Singapura!

Sebuah projek melibatkan Pokemon dan Changi Airport bakal dilaksanakan.

Berita ini telah diumumkan oleh laman FB Changi Airport menyatakan bahawa kolaborasi Game Freak/Nintendo ini bakal dilaksanakan sebelum penutup akhir tahun 2016.
Namun begitu, masih tiada info lanjut mengenai projek kerjasama ini.
Berkaitan dengan siri Pokemon, keluaran terkini iaitu demo bagi Sun & Moon telah diterbitkan awal pagi tadi dan boleh didapati melalui Nintendo 3DS eShop.


GT Sport VS GT6: Gameplay Audi R8 Di Track Willow Springs!

Gran Turismo Sport VS Gran Turismo 6 – jom tonton video perbandingan gameplay ini!

Anda pasti tidak sabar untuk melihat berapa jauhkah perbezaan grafik yang bakal dibawakan oleh Gran Turismo Sport jika dibandingkan dengan siri sebelumnya, Gran Turismo 6.
Jadi, seorang Youtuber telah memuatnaik satu video perbandingan kedua-dua game ini menggunakan Audi R8 di track yang sama, iaitu Willow Springs. Jom layan:

Footage Gran Turismo Sport tersebut diambil daripada channel YouTube GTPlanet yang telah melakukan direct feed dari game tersebut. Anda boleh tonton video penuh tersebut di bawah:
https://www.youtube.com/watch?v=nSdxyA__rrc
Melalui kualiti 1080p 60fps, grafik yang ditunjukkan Gran Turismo Sport setakat ini kelihatan sangat memukau. Harus diingat, tarikh pelancaran game ini masih lagi jauh dah kemungkinan grafiknya akan ditambahbaik lagi adalah besar!
Gran Turismo Sport akan dilancarkan pada 15 November eksklusif di PlayStation 4.
JomBaca: Gran Turismo Sport Beta Dibatalkan Kerana Ingin Lancarkan Game Penuh Lebih Awal


Sifu Akan Mendapat Adaptasi Filem Live Action Dari Penulis John Wick

Sifu, sebuah game pengembaran seni mempertahankan diri dari Absolver dan pembangun Sloclap akan mendapat adaptasi filem live-action dari penulis John Wick, Derek Kolstad.
Menurut Deadline, filem itu akan mengekalkan plot balas dendam dengan aksi Kung Fu seperti versi video game, termasuklah elemen di mana protagonis menjadi tua dari semasa ke semasa setiap kali protagonis bangkit dari kematian.

Adaptasi itu dikatakan seperti “John Wick bertemu dengan filem Old arahan M. Night Shyamalan”.
Selain filem Sifu, Derek Kolstad juga sedang berada dalam pra-produksi untuk filem keempat John Wick dan juga beberapa projek seperti filem Streets of Rage dan siri animasi Netflix Splinter Cell.


Shooter Meletop Akhir Tahun: SW Battlefront vs Rainbow Six Siege vs CoD: Black Ops 3!

Kita sudah pun sampai di penghujung-penghujung tahun. Seperti biasa, pada waktu-waktu sebegini pastinya dunia gaming disajikan dengan game-game yang boleh membuatkan poket korang koyak!
Sebagai peminat game shooter, kitorang sememangnya dah pening memikirkan game-game yang dijangka meletop akhir tahun ini!

Game Shooter Apa Yang Akan Keluar?
Antara game shooter meletop yang bakal dikeluarkan pada akhir tahun ini ialah Star Wars: Battlefront, Tom Clancy’s Rainbow Six Siege dan COD: Black Ops III.
Kitorang telah mencuba ketiga-tiga beta bagi Star Wars: Battlefront (open beta), Tom Clancy’s Rainbow Six Siege (closed beta) dan COD Black Ops III (open beta). So, pada kali ini, kitorang akan cuba tolong korang untuk pilih dan bagi korang perbandingan secara ringkas dan padat – game yang mana satu korang patut beli!

Korang baca ni dulu: Star Wars Battlefront Beta: 6 Sebab Mengapa Kitaorang Jatuh Cinta!
Star Wars: Battlefront
Pertama sekali yang perlu masuk ke minda korang ialah target audience bagi game ini ialah peminat franchise Star Wars. Game ini diklasifikasikan sebagai game yang sangat mudah oleh para gamers, terutamanya pemain tegar first-person shooter (FPS) yang skillful. Game ini merupakan sebuah game yang lebih kepada unsur keseronokan berbanding bersifat kompetitif.
Feature di mana game ini menyediakan pilihan untuk korang bermain dalam first-person view atau third-person view sudah cukup menjadi bukti bahawa game ini bukan menyasarkan pemain FPS yang hardcore, sebaliknya menyasarkan skop pemain yang lebih luas. Pastinya, bukan semua peminat Star Wars adalah pemain game FPS, oleh itu, DICE cuba membawa third-person view bagi menyelesakan kesemua peminat Star Wars yang ingin bermain game ini.

Tema game ini lebih ringan dan tidak terlalu berat untuk dihadam. Korang boleh masuk ke dalam game ini, tanpa perlu untuk belajar skill-skill shooter yang advanced, dan korang akan terus disajikan dengan kepuasan gameplay yang rancak, dan pastinya, graphic yang sungguh memukau. Game ini lebih menitikberatkan art yang cuba disampaikan melalui tema Star Wars itu sendiri, mahupun dari segi gameplay, graphic dan kesan bunyi, semuanya berkisar tentang franchise global ini. Kalau korang adalah kipas-susah-mati Star Wars, pastinya korang tidak mahu ketinggalan dalam merasai keterujaan dan keseronokan dalam galaxy far, far away..
Jangan ketinggalan ni: Apa Yang Perlu Ada Untuk Menyempurnakan Star Wars: Battlefront

Tom Clancy’s Rainbow Six Siege
Secara mudahnya, game ini adalah game shooter paling realistik pernah dihasilkan mana-mana game developer! Setiap pergerakan, weapon dan gadget yang dipilih, keputusan yang dilakukan bersama pasukan – semuanya bakal mempengaruhi kejayaan atau kegagalan korang dalam setiap round. Ditambah pula dengan destruction di dinding, tingkap, pintu dan lantai, semuanya boleh dipecahkan bersesuaian dengan dunia sebenar! Ditambah-tambah lagi dengan pergerakan yang membenarkan korang serbu pihak lawan dari tingkap tingkat atas atau bumbung dalam keadaan terbalik membuatkan diri korang sungguh badass!

Game yang berteraskan 5v5 ini adalah khas untuk korang-korang yang dahagakan sebuah game yang gameplay-nya benar-benar realistik. Dalam kata mudah, kalau korang merupakan seorang yang berjiwa kompetitif dan ingin menerokai sebuah game yang lebih mendalam, Tom Clancy’s Rainbow Six Siege adalah jawapannya! Mechanics yang sangat teliti serta tiada respawn pada setiap round membuatkan korang benar-benar merasai dunia sebenar itu kerana sekali tersilap langkah, anda perlu menunggu round seterusnya untuk kembali beraksi. Kalau korang dulu pernah mempunyai impian untuk menjadi seorang polis elit, mungkin impian korang boleh jadi realiti dalam game ini!
Korang jangan tak tahu: Rainbow Six: Siege Tak Akan Ada Single Player Campaign!
Call of Duty: Black Ops III
CoD: Black Ops III gabungan fast-paced FPS military dan elemen special attack Destiny yang menjadikan CoD kali ini refreshing dan mungkin menjadi daya penarik peminat siri Battlefield mahupun Destiny. Di samping itu, Call of Duty: Black Ops III juga menampilkan pelbagai cara pergerakan yang jarang dibuat oleh game FPS seperti kebolehan untuk berlari di dinding ala Titanfall.
Black Ops III juga mengutarakan pelbagai pilihan class yang membolehkan korang mencuba pelbagai taktik yang berlainan. Ini membuatkan flow perlawanan terasa fresh dan tidak berulang. Dari segi teknikal, Black Ops III berjaya memberikan 60fps dalam semua platform iaitu PC, Xbox One dan PS4. Memang tak dapat dinafikan bahawa besar kemungkinan Major League Gaming 2016 bakal menyajikan game ini kelak.
Jangan lupa baca ni: CoD: Black Ops 3 Beta Review!
+++
COD Black Ops III, Star Wars: Battlefront dan Tom Clancy’s Rainbow Six Siege masing-masing akan berada di pasaran pada 6 November, 17 November dan 1 Disember ini.
So, amacam? Korang dah decide ke belum game mana yang korang nak beli? Semoga membuat pilihan yang bijak, pilihan di tangan korang!


Video Terbaru Dragon Ball FighterZ Paparkan Betapa Seronoknya Bermain Game Ini

Siapa yang tak seronok bermain game Dragon Ball, kan?
Bandai Namco telah mengeluarkan sebuah video trailer terbaru memaparkan keseronokan bermain game fighting akan datang mereka, Dragon Ball FighterZ. Video ini menampilkan beberapa pemain dari Green Bay Packers, pasukan profesional American football.
Jom layan:

Sesi open beta untuk Dragon Ball FighterZ akan berlangsung pada bulan ini. Klik di sini untuk ketahui lebih lanjut.
Dragon Ball FighterZ akan dilancarkan sepenuhnya di PC, PS4 dan Xbox One pada 26 Januari 2018.
JomBaca: Beerus, Hit, Dan Goku Black Dari Dragon Ball Super Akan Boleh Dimainkan Dalam Dragon Ball FighterZ


Tencent Umumkan 2 Game PlayerUnknown’s Battlegrounds Versi Mobile, Saksikan Kedua-dua Trailer Cinematic Ini

Bukan satu, tapi dua!

Tencent baru sahaja mengumumkan dua game PlayerUnknown’s Battlegrounds versi mobile. Apabila melihat kedua-dua trailer cinematic yang dikeluarkan, tidak banyak perbezaan yang dapat dilihat melainkan yang satu mempunyai pertempuran di atas air, manakala yang satu lagi lebih tradisional seperti yang kita kenali dalam versi PC.
Mengapa mereka mengeluarkan dua game yang seakan-akan sama, itu masih menjadi persoalan.
Nama rasmi, tarikh pelancaran atau apa-apa maklumat lanjut tentang kedua-dua game ini masih lagi tak dapat kami laporkan memandangkan laman webnya berbahasa Cina. Pembaca JomGaming yang boleh membaca bahasa Cina mungkin boleh tolong terjemahkan 😀
Korang boleh buka laman web untuk kedua-dua game ini di sini dan di sini.
Korang boleh saksikan trailer cinematic untuk kedua-dua game ini di bawah:

JomBaca: Tencent Mengumumkan Versi Mobile PlayerUnknown’s Battlegrounds Akan Hadir Ke China


Komik prekuel Marvel’s Spider-Man 2 akan keluar tak lama lagi

View this post on Instagram            A post shared by JomGaming (@jomgaming)


Moviehouse: Game Kita Jadi Penerbit, Penulis & Pengarah Filem Hollywood

Moviehouse merupakan game indie yang dibangunkan Odyssey Studios. Sebuah game simulasi pengurusan studio produksi filem. Pemain perlu melantik para pelakon, menulis skrip dan menjadi pengarah.
Moviehouse akan dilancarkan untuk PC pada tahun ini.
Dah boleh wishlist dan mainkan demo di Steam.


Koleksi Game Percuma PlayStation Plus Untuk Oktober 2019

Senarai game percuma ini telah diumumkan oleh Sony dalam livestream State of Play awal pagi tadi, dan semestinya akan membuat ramai yang tersenyum.
PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia (R3) bagi bulan Oktober 2019. Ianya adalah seperti berikut, yang akan boleh diambil dari 2 Oktober hingga 5 November:

The Last Of Us Remastered
MLB The Show 2019

Bagi korang yang masih belum ambil game-game percuma untuk bulan September 2019, korang masih ada masa sehingga 1 Oktober ini.


Call of Duty: Infinite Warfare: Mana Satu Edisi Pilihan Hati?

Hari ini kitorang dapat berita edisi-edisi Call of Duty bagi pasaran Malaysia. Nak dapat t-shirt dan poster percuma tak?

Kitorang ada buat liputan mengenai trailer ini, dan korang sendiri boleh lihat bahawa CoD tahun ini (lol) cuba memberi kelainan dengan membawa korang menyertai peperangan angkasa! Di penghujung trailer ini juga, korang boleh melihat sedutan Modern Warfare yang telah di-remaster.

Bagi fans CoD terdahulu, pastinya akan gembira dapat berperang bersama Captain Prize, Gaz dan Soap merentasi mission-mission nostalgia seperti All Ghillied Up, Charlie Don’t Surf, dan Crew Expendable. Bukan itu sahaja, aspek multiplayer Call of Duty: Modern Warfare Remastered ini juga dapat dimainkan semula dengan kemasukan 10 map kegemaran ramai seperti Crash, Backlot dan Crossfire.

Nak dapatkan Call of Duty: Modern Warfare Remastered? Jom tengok edisi mana yang akan bagi korang Call of Duty: Infinite Warfare bersama Call of Duty: Modern Warfare Remastered.
Standard Edition (RM229)
– Dapatkan CoD: Infinite Warfare sahaja

Legacy Edition (RM 309)
– Dapatkan CoD:Infinite Warfare + CoD:Modern Warfare Remastered

Legacy Pro Edition (RM459) – Dapatkan CoD: Infinite Warfare + CoD:Modern Warfare Remastered + CoD:IW Season Pass + Steelbook + Soundtrack Digital + Digital Content

Bukan itu sahaja, kalau korang pre-order sekarang, korang boleh dapatkan premium berikut! Ya, dapatkan poster depan belakang dan t-shirt Call of Duty: Infinite Warfare ini PERCUMA!*

Sayangnya, Call of Duty: Modern Warfare Remastered takkan dijual berasingan.
Dapatkan pre-order Premium dari mana-mana penjual yang berdekatan.
*Sementara stok masih ada.


Tokyo Game Show 2015: Sony Announce King of Fighters XIV!

Sony dan SNK Japan baru aje announce development King of Fighters 16 di pra-pameran Tokyo Game Show 2015 dengan menayangkan teaser francais fighting game ini – KINI DENGAN CHARACTER 3D!
So boleh ke KoF14 nih lawan dengan Tekken dalam genre 3D Fighting Game?
KoF14 dijangkakan akan launch pada 2016 bagi platform Playstation 4. Ishh, banyak pulak fighting game nih! Gile best!


12 Minutes: Game Thriller Psikologikal Tentang Seorang Lelaki Yang Terperangkap Dalam Gelung Masa

Dalam sidang media Xbox di E3 2019 yang sedang berlangsung sekarang, Annapurna Interactive telah memperlihatkan sebuah game terbaru, digelar 12 Minutes.
12 Minutes merupakan sebuah game dari pandangan atas, bergenre thriller psikologikal tentang seorang lelaki yang terperangkap dalam gelung masa (time loop). Korang boleh saksikannya di bawah:


Valkyria: Azure Revolution: Bakal Menggegar PS4 Kelak!

Nampaknya siri JRPG taktikal kegemaran ramai iaitu Valkyria Chronicles bakal menggegar dunia gaming sekali lagi. Berita ini dipaparkan oleh Famitsu dalam keluaran terkini mereka!

Valkyria Chronicles Remaster bakal dilancarkan untuk console PS4 di Jepun mulai 10 Februari 2016. Ia akan mempunyai grafik HD, DLC dan juga trophy(AKHIRNYA!). Melalui remaster ini juga, pemain bakal mendapat akses kepada demo siri Valkyria yang terbaru iaitu Valkyria: Azure Revolution.

Watak-watak yang sudah diumumkan.

Amleth – Protagonist siri ini. Beliau merupakan salah seorang pegawai tentera bagi Jutland Kingdom.
Ophelia – Srikandi bagi siri ini merupakan puteri bagi Jutland Kingdom.
Brynhildr – Seorang Valkyria yang bakal menentang watak utama.

Gameplay System.

“Gouache” Drawing Engine – Akan memaparkan grafik ala lukisan air. Boleh dijangkakan akan menyerupai game asal Valkyria.
“LeGION” Battle System – Sistem perang real-time. Masih belum dapat ditentukan bagaimana sistem baru ini akan berfungsi sepenuhnya.

Masih belum banyak info dikeluarkan mengenai siri terbaru ini. Nantikan update dari JomGaming kelak!


Jom Belajar Main Street Fighter 5 – Razer | Infiltration Juara Dunia Dari Korea Ajar Asas SFV!

Nah, ini abang Infiltration, juara dunia EVO 2016 tunjukkan asas bermain SFV.

Tak tahu apa-apa pasal Street Fighter V tapi berminat untuk menyertai tournament SFV kawasan korang? Baru bermula bermain SFV tapi masih gagal? Jangan risau, ni ada cara untuk korang belajar memperbaiki diri.
https://twitter.com/INFILTRATION85/status/754910160322109440?ref_src=twsrc%5Etfw
Razer|Infiltration – juara dunia Street Fighter V, baru-baru ini bersama Core-A Gaming telah menerbitkan siri tutorial ‘bagaimana bermain Street Fighter V’. Video pertama ini adalah bagi beginner yang baru hendak mengenali Street Fighter V.
Dalam episod Beginner ini, Infiltration mengajar tentang asas pergerakan, input, combos, links, cancels dan strategi fireball dan anti-air. Dalam episod-episod akan datang, beliau akan mengajar peringkat Advanced, panduan Akuma, panduan Ibuki dan bagaimana menggunakan Training Mode.
Nanti dah ada asas dan keyakinan, boleh cuba skill di Amateur Cup Qualifiers. Barulah meriah arena fighting game Malaysia!


Loot Box Dalam Star Wars Battlefront II Dan Overwatch Kini Disiasat Atas Satu Bentuk Perjudian Di Belgium

Adakah sistem loot box termasuk dalam perjudian?

Pihak berkuasa di Belgium, Suruhanjaya Gaming Belgium (Belgian Gaming Commission), kini telah melancarkan siasatan ke atas Star Wars Battlefront II dan Overwatch bagi memastikan sama ada sistem loot box yang terdapat dalam game ini adalah satu bentuk perjudian ataupun tidak, menurut laporan VTM News.
Di Belgium, permainan yang melibatkan peluang, memerlukan permit dari Belgian Gaming Commission, dan disebabkan sistem loot box yang mengamalkan sistem rawak, ia kemungkinan boleh dikategorikan sebagai sebuah bentuk perjudian.
Pengarah Belgian Gaming Commission, Peter Naessens berkata (via PCGamesN), “sekiranya terdapat permainan yang melibatkan peluang, ia tidak dibenarkan tanpa permit daripada Gaming Commission.”
Jika pihak berkuasa Belgium itu mengesahkan bahawa sistem loot box yang terdapat dalam game-game itu memiliki permainan yang melibatkan peluang, para penerbit game itu, iaitu EA dan Blizzard dilaporkan perlu membayar denda yang boleh mencecah kepada ratusan ribu Euro. Ia juga dilaporkan bahawa ada kemungkinan game-game itu boleh diharamkan terus daripada dijual di negara Belgium.
Loot box dalam Star Wars Battlefront II boleh memberikan pengaruh kepada gameplay seseorang pemain, manakala loot box dalam Overwatch pula hanya menampilkan barangan berbentuk kosmetik sahaja. Adakah fakta ini akan mempengaruhi bagaimana pihak berkuasa Belgium itu akan membuat keputusannya?

Dalam piagam yang diletakkan dalam laman web rasmi mereka, Belgian Gaming Commission menyatakan:
“Permainan yang melibatkan peluang tidak boleh dibandingkan dengan mana-mana perkhidmatan ekonomi. Ia mungkin boleh menyebabkan pemain ketagih kepada perjudian dan kehilangan wang yang banyak. Atas sebab ini, beberapa syarat yang dilindungi telah diaplikasikan bagi melindungi pemain daripada risiko berpotensi seperti ini.”
Apa pula pendapat korang? Adakah sistem loot box ini boleh kita kategorikan sebagai sebuah bentuk perjudian?


Blizzard Akan Keluarkan Overwatch Edisi “Game of the Year”? Betul Ke Bohong?

Overwatch sudahpun dilancarkan 1 tahun yang lalu dan Blizzard Entertainment telah mengumumkan bahawa seramai 30 juta pemain telah berdaftar dan menjana ramai peminat yang memberangsangkan.

Terbaru, Dataminers Xbox Games Store dari TrueAchievement mendapat maklumat yang pastinya menarik buat para peminat Overwatch, di mana dalam masa terdekat ini, akan ada suatu ‘event’ yang dibuat sempena sambutan ulangtahun Overwatch ini.

Berdasarkan maklumat yang telah ditemui, terdapat 50 loot Boxes dari Xbox Game Store akan keluar dalam ‘event’ akan datang ini. Dalam Xbox Game Store ada pernyataan yang mengatakan Loot Boxes ini mempunyai pernyata “to purchase or earn in-game until June 5, 2017”. Kita pasti sudah mengetahui bahawa setiap ‘event’ yang ada pada Overwatch sebelum ini berlangsung selama 3 minggu, bermakna, event ini dijangka akan mula berlangsung dalam masa terdekat.

Satu lagi berita yang memang mengejutkan bagi peminat Overwatch adalah kemunculan versi “Game of the Year” Overwatch. Berdasarkan maklumat ini, ianya adalah sama sahaja dengan versi “Origins Edition” sebelum ini, dengan 5 skin ekslusif, Baby Winston untuk “World of Warcraft”, bonus 10 Loot Boxes, memberi akses untuk ‘Tracer’ dalam Heroes of the Storm dan macam-macam lagi.

Overwatch sudah pun berada di platfrom PC, PlayStation 4 dan Xbox One.


Rainbow Six Siege: Year 1 Season Pass Akan Dihentikan 1 Disember, Year 2 Season Pass Tidak Lama Lagi?

Peluang terakhir untuk anda dapatkan akses mudah kepada semua kandungan Year 1.

Rainbow Six Siege bakal menutup tahun pertama dengan penuh jayanya. Walaupun pada awal pelancaran, boleh dikatakan ia kurang stabil daripada pelbagai aspek, namun ia telah ditambahbaik dengan pelbagai kemaskini. Lebih-lebih lagi, ia mendapat sambutan yang cukup hangat apabila DLC-DLC yang ditawarkan adalah percuma.
Di sebalik DLC-DLC percuma tersebut, Ubisoft tetap menawarkan Season Pass, di mana ia memberikan akses seminggu awal kepada Operator-operator terbaru dan pengecualian meng-unlock Operator tersebut menggunakan Renown (in-game currency). Tiada sebarang duit sebenar dikenakan untuk memainkan Operator tersebut, selain membeli barangan yang hanya bersifat kosmetik.
Satu strategi DLC yang mendapat pujian ramai pemain dan pengkritik.
Terbaru, Ubisoft telah mengumumkan bahawa Season Pass untuk Year 1 ini akan ditamatkan pada 1 Disember, di mana pada tarikh itu, ia adalah peluang terakhir kepada pemain yang belum memilikinya untuk mendapatkannya.

Mereka sebelum ini telah mengumumkan bahawa Ubisoft bakal menyokong penuh game ini untuk tahun kedua. Namun, sebarang info rasmi tambahan belum didedahkan. Khabar angin ada menyebutkan bahawa strategi yang sama akan digunakan untuk tahun kedua, yang mana 4 siri DLC akan ditampilkan bertemakan negara-negara tertentu, dan setiap DLC tersebut bakal membawakan satu map dan dua Operator baru.
Dalam post yang dikeluarkan itu juga, mereka berkata info mengenai Year 2 akan diumumkan tidak lama lagi. Dan kami jangkakan ia bakal membawakan strategi DLC yang serupa, melihat daripada kejayaan mereka dalam Year 1 ini. Apatah lagi apabila terbaru, Ubisoft mendedahkan bahawa mereka tidak akan mengenakan DLC berbayar lagi untuk menghalang pemain daripada menikmati pengalaman game mereka pada masa akan datang.
Sama-sama kita nantikan.


Edisi Rise of the Tomb Raider: 20 Year Celebration Bakal Tiba Ke PS4!

Didatangkan bersama kandungan ekstra serta kebolehan untuk dimainkan bersama PlayStation VR!

Square Enix telah mengumumkan Rise of the Tomb Raider bakal tiba ke PlayStation 4 pada 11 Oktober ini!
Berita baik untuk gamers di PlayStation 4 kerana Rise of the Tomb Raider ini akan mempunyai kesemua DLC, outfit, senjata, dan Expedition Cards.

Limited edition bagi Rise of the Tomb Raider: 20 Year Celebration pula akan didatangkan bersama artbook dan di dalam packaging unik – khas untuk versi limited edition.
Bagi yang memiliki PlayStation VR pula, ia akan membolehkan korang menyelongkar misteri di Croft Manor dalam pandangan first person!

Rise of the Tomb Raider: 20 Year Celebration akan dilancarkan pada 11 Oktober.


Mode Battle Royale CoD Black Ops 4 Akan Boleh Dimainkan Lebih Daripada 80 Pemain!

Sementara itu, Battlefield V hanya boleh dimainkan seramai 64 orang sekaligus.

Blackout, mode battle royale Call of Duty Black Ops 4 akan boleh dimainkan sehingga 80 orang semasa pelancaran, tetapi Treyarch selaku developer sedang berkira-kira untuk menambah bilangan tersebut!

Call of Duty akan dilancarkan pada bulan hadapan, tetapi bagi mereka yang telah pre-order game tersebut boleh memainkan mode Blackout ini lebih awal. Menurut temuramah bersama Game Informer, Treyarch menjelaskan bahawa Beta CoD BO4 Blackout itu nanti akan boleh dimainkan seramai 80 orang pemain di dalam satu game.
Versi penuh game itu nanti mungkin akan boleh dimainkan lebih ramai pemain, dengan Treyarch sendiri telah memainkannya secara ujian dalaman sehingga 100 orang pemain!

“Apa yang penting bagi kami adalah pengalaman permainan yang paling sempurna. Kami akan aktif melibatkan komuniti dan menerima maklumbalas, melakukan perubahan dan penyesuaian, merubah game ini dengan setiap maklumbalas,” ujar Treyarch.
Adakah Treyarch akan mampu membawa mode battle royale ke game military shooter? Sama-sama kita nantikan.
Sementara itu, Fortnite dan PUBG selaku game battle royale gergasi boleh dimainkan 100 pemain sekaligus. Mode battle royale Battlefield V, Firestorm boleh dimainkan 64 pemain sekaligus.


Kolaborasi Dengan HitRECord Membawa Jade Kembali di Dalam Beyond Good & Evil 2

Ubisoft menunjukan trailer sinematik terbaru Beyond Good & Evil 2 (BGE2) dengan grafik ala cyberpunk futuristik dan penampilan karakter dari prekuel siri ini.

Dengan pertolongan dari syarikat Joseph Gordon-Levitt, HitRECord mengumpul dana untuk menolong pembikinan game ini dari design poster, iklan, muzik dan selebihnya.
Game ini masih berada dalam pembangunan peringkat awal di E3 2017 tahun lepas. Tiada kata putus lagi bilakah game action RPG ini akan dilancarkan.


Cristiano Ronaldo Dibawa Masuk Ke Dalam Free Fire Dengan Kostum Futuristik

Dah bosan menggelecek dan menjaringkan gol menggunakan bintang bola sepak Portugal ini dalam PES dan FIFA? Masa untuk beralih arah ke battle royale.
Garena dan ikon sukan dunia, Cristiano Ronaldo telah mengumumkan kerjasama yang telah membawa masuk Ronaldo ke dalam game terbitan Garena, Free Fire.
Karakter berwajahkan Ronaldo ini diberi nama Chrono, yang mana beliau akan memakai satu kostum futuristik cyberpunk.
Kandungan baharu yang digelar Operation Chrono ini akan dilancarkan pada 19 Disember ini.
Korang boleh saksikan trailer yang menampilkan penyerang Juventus itu di bawah:

Korang boleh mainkan game battle royale Free Fire secara percuma melalui Android di sini dan iOS di sini.


Battlefield 5: Armageddon Akan Datang 2016?!

Dengar khabar, ada kebocoran maklumat siri Battlefield terbaru di IMDb? Betul ke Battlefield 5 akan keluar tahun depan?
Gambar sekadar hiasan
JomBaca: Battlefield 4: Perang Saudara Pasukan Malaysia!
Seorang redditor telah secara tidak sengaja terjumpa sebuah title terbaru di IMDb, Battlefield 5: Armageddon. Tidak banyak maklumat penting yang boleh kita dapat dari laman web IMDb tersebut, selain ia memberikan sedikit penerangan bahawa pemain akan menjadi seorang askar yang sedang berperang di Jepun dan dalam misinya untuk pulang bertemu orang tersayangnya.
Apa yang boleh kami jangkakan adalah game ini sama ada akan berlatarbelakangkan Perang Dunia Ke-2 ataupun peperangan moden bersifat futuristik. Berdasarkan namanya, iaitu ‘Armageddon’, ia pastinya akan berkisarkan peperangan pasca huru-hara atau ‘post-apocalyptic setting’ – sesuatu yang sedikit berbeza dari siri-siri Battlefield sebelum ini!

Telah melebihi 2 tahun di mana DICE tidak mengeluarkan atau mengumumkan apa-apa mengenai siri Battlefield. Dan pastinya tahun 2016 bakal menjadi tahun yang baru kepada siri ini.
JomBaca: Battlefield 4: Cara Dapatkan Phantom Bow Paling Mudah, Hanya Perlu 30 Saat!


The Division: Pukul Berapa Open Beta Boleh Mula Dimainkan Waktu Malaysia?

Kali ini Ubisoft akan membuka pintu untuk sesi Open Beta. Pukul berapa ia boleh mula dimainkan waktu Malaysia?

Seperti yang telah kami laporkan sebelum ini, Xbox One bakal mendapatkan akses kepada Open Beta ini sehari lebih awal daripada para pemain di PS4 dan PC.
Selepas mengetahui apakah pembaharuan yang ada dalam Open Beta nanti, kini masa dan waktu ia boleh mula dimainkan juga telah didedahkan. Jadi, inilah waktunya mengikut waktu Malaysia:

Xbox One – Khamis, 18 Februari, 5 petang.
PS4 & PC – Jumaat, 19 Februari, 5 petang 8 malam.

Ubisoft juga telah mengeluarkan trailer untuk Open Beta ini yang memberikan sedikit gambaran apakah yang bakal pemain alami dalamnya nanti. Jom layan trailer tersebut:

Kalau korang terlepas, sesiapa yang memainkan Open Beta ini akan mendapat reward istimewa dalam game penuh nanti.
Game penuh Tom Clancy’s The Division bakal menemui para pemain pada 8 Mac nanti di Xbox One, PS4 dan PC.
JomBaca: Berapa Besarkah Map The Division Jika Dibandingkan Dengan GTA V & Fallout 4?


Apple Juga Dilaporkan Sedang Membangunkan Servis Langganan Game Seperti Netflix Untuk iOS

Minggu lalu, CEO Microsoft, Satya Nadella telah menyatakan perancangan teknologi mereka untuk menjadi seperti “Netflix versi gaming” melalui projek baru mereka iaitu Project xCloud. Terbaru, sebuah lagi syarikat gergasi dikatakan akan mengikuti jejak langkah yang seakan sama.

Apple juga dilaporkan sedang berada di tahap awal pembangunan untuk membawakan servis langganan game, dan sekarang sedang berbincang dengan para pembangun game sejak lewat 2018 tentang potensi servis ini.
Menurut laporan Cheddar, berita ini datang daripada lima sumber, dan disebabkan perancangan ini masih di tahap awal, Apple boleh sahaja membatalkannya pada bila-bila masa.
Laporan tersebut turut menyatakan yang Apple ada menawarkan diri kepada para pembangun game untuk menjadi penerbit kepada game-game mereka, bermakna Apple sedang mempertimbangkan untuk mengedarkan game mereka sendiri di platform iOS.
Apakah pandangan korang tentang satu trend yang semakin mengambil alih dunia pada masakini ini? Servis langganan game — mampukah ia menambat hati para gamers?


Paladins Akan Keluar Dari Versi Beta Dan Dilancarkan Sepenuhnya Pada Minggu Hadapan

Satu lagi game percuma akan keluar dari versi beta!

Hi-Rez Studios telah mengumumkan bahawa game percuma mereka, Paladins akan keluar dari versi beta dan dilancarkan sepenuhnya pada 8 Mei ini. Setelah menemui peminat dalam versi beta sejak September 2016, game ini akhirnya akan dilancarkan sepenuhnya di PC, PS4 dan Xbox One.
Dalam video trailer pelancaran yang korang boleh tonton di bawah, Hi-Rez mendedahkan yang Paladins telah menarik 25 juta pemain dalam versi beta.

Bagi meraikan pelancaran ini, Hi-Rez akan memberikan 200 Crystals percuma dan Beta Avatar istimewa kepada para pemain yang telah bermain versi beta. Apa yang korang perlu buat untuk menuntut hadiah ini adalah dengan log masuk ke game ini antara 8 Mei hingga 31 Mei.
Untuk rancangan masa hadapan, Hi-Rez berkata, “walaupun Paladins kini sejuta kali lebih digilap berbanding semasa ia pertama kali masuk Early Access, kami tidak menganggap ia satu produk yang telah siap. Kami tahu ada kerja yang masih perlu dilengkapkan. Kami akan terus menggilap, menambahbaik, terus memperbaiki bugs dan membawakan kandungan menarik dalam kitaran yang kerap.”
Kalau korang terlepas, Hi-Rez sebelum ini telah mengumumkan mode battle royale untuk Paladins, yang mana kini ia berada dalam versi alpha.


The Sims 4 Akan Kembali Ke Konsol Pada November Nanti!

Kali terakhir siri ini berada di konsol adalah pada tahun 2010.

Electronic Arts telah mengumumkan bahawa The Sims 4 akan diterbitkan pada 17 November nanti untuk PlayStation 4 dan Xbox One. Mereka turut menyatakan bahawa kemaskini dan kandungan baru akan ditambah secara berperingkat.
Selain versi standard, The Sims 4 akan mempunyai versi istimewa yang akan dipasarkan sebagai The Deluxe Party Edition yang memberikan item tambahan bagi kegunaan kawasan luar rumah Sims korang nanti.
Sepatutnya EA patut membawa siri ini ke Nintendo Switch, baru la boleh bawa Sims korang ke mana-mana kan?

The Sims 4 is coming to PS4! https://t.co/xIXOaUdAxc Out November 17, pre-order the Deluxe Party Edition to play 3 days early pic.twitter.com/xghCLF91OW
— PlayStation (@PlayStation) July 26, 2017


Rasmi: Call of Duty 2022 Adalah Sekuel Modern Warfare, Warzone Baharu Juga Tahun Ini

Setelah laporan ini berlegar sejak beberapa minggu yang lalu, Activision akhirnya telah mengesahkan perkara tersebut secara rasmi.
Dua game Call of Duty telah disahkan akan dilancarkan pada tahun ini, yang mana kedua-duanya akan dibangunkan oleh Infinity Ward.
Pertama, game Call of Duty utama pada tahun ini adalah sekuel kepada Modern Warfare yang dilancarkan pada tahun 2019. Sama ada ia akan digelar “Modern Warfare 2” atau ada judul lain, masih belum didedahkan.
Kedua, mereka juga telah mengesahkan bahawa sebuah game Warzone baharu sedang dalam pembikinan, dibangunkan dari kosong. Activision mengatakan yang pengalaman baharu Warzone ini akan membawakan evolusi kepada battle royale dengan ruang bermain (playspace) serba baharu, serta mode sandbox baharu.
Sama ada ia digelar “Warzone 2” atau ada judul lain, juga masih belum didedahkan.
Kedua-dua game baharu Call of Duty ini, menurut Activision, akan dibangunkan dalam enjin game baharu.

Let’s start with a look ahead:✅ COD 2022 is a sequel to MW 2019, and being designed with a new #Warzone experience (both led by @InfinityWard)✅ A massive evolution of BR, with an all-new playspace and new sandbox mode✅ A new engine powering both the new game and #Warzone— Call of Duty (@CallofDuty) February 11, 2022


Saham Activision Blizzard Inc. Jatuh Sejak Perpisahan Bersama Bungie

Berita kejutan daripada Bungie semalam mengumumkan mereka akan mengawal Destiny bersendiri tanpa Activision.

Keputusan Bungie untuk bergerak solo telah menghentikan kontrak 10 tahun bersama Activision secara tidak langsung melibatkan Blizzard.
Saham Activision Blizzard Inc. jatuh sebanyak 9.37% daripada $52 kepada $48 diikuti oleh saham Activision yang jatuh sebanyak 6.7% selepas pengumuman daripada Bungie.
Activision berkata mereka tidak sangka ini akan memberi impak terhadap material revenue, penjana operasi atau kerugian operasi dari video game Destiny pada tahun 2019.


Game Sebenarnya Lebih Besar Daripada Filem, Kata George R. R. Martin

Dunia penulisan dan hiburan sudah tidak asing lagi dengan sosok George R. R. Martin, lebih-lebih lagi selepas karya agungnya A Song of Ice and Fire diadaptasi menjadi siri televisyen Game of Thrones oleh HBO.
Nama penulis tersohor ini mula menggegarkan industri gaming pula apabila pada tahun 2019, FromSoftware telah mengumumkan Elden Ring, sebuah game dengan kerjasama antara Hidetaka Miyazaki dan George R.R Martin.
Dalam satu blogpost terbaharu, Martin ada berkongsikan perkembangan terkini serta bagaimana beliau mula didekati FromSoftware untuk membikin kisah latar belakang (backstory) game tersebut.
Martin berkongsikan bagaimana beliau tidaklah arif dalam pembangunan video game, namun tawaran yang diberikan oleh FromSoftware adalah sesuatu yang amat sukar untuk ditolak.
Beliau kemudian membandingkan skala pembikinan video game dengan filem, dengan menulis,
“Video game-video game adalah sebesar filem-filem pada hari ini (lebih besar sebenarnya)… dan ia mengambil masa yang sama lama untuk membinannya.”
Martin turut mendedahkan yang beliau sudah melihat Elden Ring dan mengatakan ia kelihatan “mengagumkan”.

Elden Ring: Game Ciptaan George R. R. Martin Dan Hidetaka Miyazaki Akan Dilancarkan Januari 2022, Saksikan Trailer Gameplay

Elden Ring akan dilancarkan pada 25 Februari 2022 untuk PC, PS5, PS4, Xbox Series dan Xbox One.


AMD Ryzen 7 1800X Telah Berjaya Memecah Rekod Dunia Bagi Cinebench R15!

AMD Ryzen 7 1800X telah pun berjaya memecah rekod dunia bagi applikasi benchmark Cinebench R15.

Dilaporkan oleh wccftech, AMD Ryzen 7 1800X telah pun berjaya memecah rekod dunia bagi applikasi benchmark Cinebench R15. Untuk mencapai prestasi begini, pemproses ini telah disejukkan menggunakan nitrogen cair (LN2) dengan penggunaan voltage setinggi 1.875V. Dengan spesifikasi ini, AMD Ryzen 7 1800X telah berjaya menjana kuasa pemproses setinggi 5.2GHz pada kesemua 8 core pada suhu -200°C.
Rekod sebelum ini telah dipegang oleh pemproses rekaan Intel dengan memegang rekod pemarkahan pada 2,410 manakala AMD Ryzen 7 1800X telah menerima pemarkahan pada 2,449.
Walaupun perbezaan yang sedikit, harus diingatkan bahawa harga jualan bagi siri AMD Ryzen 7 adalah jauh lebih murah jika dibandingkan dengan siri Extreme keluaran Intel. Apa pun, pasti Intel akan mengeluarkan pencabar seterusnya melalui pemproses Kaby Lake-X yang akan diumumkan pada masa akan datang.


Liverpool FC Pula Umum Kerjasama Jangka Masa Panjang Bersama EA Sports & FIFA 20

Permusuhan tradisi antara dua kelab bola sepak England paling berjaya dalam sejarah, Liverpool dan Manchester United bukan hanya hangat di atas padang, tetapi bahangnya turut dibawa ke perseturuan dua video game bola sepak paling popular di dunia.
Awal bulan lalu, Konami telah mengumumkan kerjasama bersama Manchester United. Terbaru, semalam EA Sports pula mengumumkan kerjasama bersama Liverpool, yang mana pada tahun lalu, Liverpool bekerjasama bersama Konami dan PES 2019.
Dalam satu tweet yang dikeluarkan di akaun rasmi Liverpool, mereka mengumumkan kerjasama jangka masa panjang bersama EA Sports dan siri game FIFA, yang mana semestinya akan menjadi antara fokus utama dalam FIFA 20 kelak.
Selain info ini sahaja, mereka tidak mendedahkan lebih lanjut tentang apakah kandungan atau perincian kerjasama yang mereka tandatangani bersama.

We have teamed up with creator of the @EASPORTSFIFA game series, @EASPORTS, in a new long-term partnership. ⚽🙌
Get ready to break new ground with the Reds in #FIFA20. 🔴 #VOLTAFOOTBALL
— Liverpool FC (@LFC) July 16, 2019
Menjadi persoalan paling penting pada saat ini ialah apakah mungkin akan ada pemain Liverpool (atau mungkin beberapa) yang akan menghiasi muka hadapan FIFA 20? Sekiranya korang tidak tahu, EA Sports masih lagi belum mengumumkan muka hadapan untuk FIFA 20, tidak seperti PES 2020 yang lebih awal mengumumkan Lionel Messi dan Ronaldinho sebagai penghias muka hadapan.

Kerjasama antara EA Sports ini sememangnya sudah dijangka ramai, memandangkan bekas orang kuat EA, Peter Moore kini merupakan CEO untuk Liverpool.
Semalam pastinya merupakan hari yang cukup sibuk untuk siri game PES dan FIFA. Konami telah mengumumkan kerjsama eksklusif bersama Juventus, dan sejurus sahaja pengumuman tersebut, EA Sports terus mengeluarkan kenyataan tentang ketiadaan Juventus dalam FIFA 20, seterusnya memaksa mereka menggunakan nama tidak rasmi.
FIFA 20 akan dilancarkan pada 27 September 2019 untuk PC, PS4 dan Xbox One.


@jomgamingmy Gimik Marvel’s Spider-Man 2 dekat Lot 10, Bukit Bintang Kuala Lumpur! #jomgaming #shorts #reels #sony #playstationasia #spiderman #marvel #insomniacgames #ps4 #ps5 #FYP #Gamer #Gaming #GamingLife #GamingPosts #GamingSetup #GamingPC #GamingIsLife #GamingNews #GamingGear #GamingChannel #GamingAddict #GamingForLife #Gaming4life #Gamingpost #PCGamer #ConsoleGamer #PC #PlayStation #Xbox #Nintendo #Malaysia #Malaysian #MalaysiaTrending #MalaysiaBoleh #Malaysianblogger #malaysiaOnline  ♬ original sound – jomgamingmy – jomgamingmy


Sony Jelaskan Mengapa PlayStation Neo Tidak Muncul Di E3 2016

Sony mahu lebih fokus kepada pengumuman game – akan umum PlayStation Neo pada hari yang lebih sesuai nanti.

Sebelum ini, Sony telahpun sahkan bahawa PlayStation Neo sudah dalam pembangunan selepas sekian banyak khabar angin yang bertiup. Dan apabila pesaingnya, Microsoft telah umumkan Xbox One S dan Project Scorpio – ramai yang bertanya, mengapa Sony tidak bawakan PlayStation Neo ke E3 2016?
Menurut laporan MCVUK.com, ketua pemasaran global Sony, Jim Ryan mengatakan di E3 2016, mereka mahu lebih fokus kepada cerita di sebalik setiap game eksklusif dan mereka akan umumkan PlayStation Neo apabila masanya sudah tiba.

“Kami mempunyai senarai game yang kuat, masing-masing dengan kisah game yang tulen. Saya fikir semua persoalan dan komen adalah wajar – tetapi kami hanya akan fokus kepada game yang bakal tiba di PS4. Selepas mengumumkan dan fokus kepada game eksklusif pada malam semalam, kami berharap kami dapat rehat dengan secukupnya,” kata Ryan.
“Kami telah dedahkan beberapa prinsip rekaan yang tinggi untuk projek PS4 yang kami gelarkan Neo. Untuk memperkenalkannya kepada umum di atas pentas, kami mahu bersedia dan menunjukkan demo dengan sebaik mungkin. Jadi, kami akan umumkannya apabila kami telah bersedia, apabila kami boleh tunjukkannya pada tahap terbaik,” tambah Ryan lagi.
Apabila ditanya mengenai ura-ura yang mengatakan ia bakal tiba pada bulan September, Ryan masih lagi berahsia.
JomBaca: Sony Dijangka Akan Menjual Sebanyak 20 Juta Buah PS4 Hingga April 2017


Ini Jadual Penuh Setiap Acara Digital Dan Livestream Yang Menggantikan Konvensyen E3 2020

Seperti yang kita semua maklum, konvensyen gaming terbesar tahunan, E3 2020 telah dibatalkan atas sebab situasi pandemik COVID-19 yang melanda dunia pada ketika ini.
Apabila tidak dapat mempersembahkan pengumuman-pengumuman terbaharu melalui sidang media secara fizikal, semua penerbit dan pembangun game telah beralih ke arah digital untuk memperlihatkan perancangan terkini mereka melalui livestream. Dan kebanyakan acara ini akan dikumpulkan dalam satu ‘bumbung’ di bawah Summer Game Fest 2020.
Berbeza dengan E3 yang secara tipikalnya berlangsung selama seminggu, Summer Games Fest akan diadakan sepanjang empat bulan iaitu dari Mei hingga Ogos 2020.
Selain Summer Game Fest, ada juga beberapa penerbit dan pembangun lain yang tidak menyertai ‘payung’ ini, tetapi turut mengadakan acara digital masing-masing.
Ada penerbit dan pembangun yang sudah mengumumkan tarikh dan waktu mereka akan mengadakan livestream masing-masing, dan ada juga yang masih belum. Jadual di bawah akan dikemaskini setiap kali mana-mana penerbit atau pembangun mengumumkan acara mereka, maka, simpan artikel ini kemas-kemas untuk mengetahui perkembangan gaming terkini sepanjang empat bulan ini.
Jom kita tengok acara apa yang sudah diumumkan setakat ini, menggantikan acara E3 2020, berserta tarikh dan waktunya mengikut waktu Malaysia:
MEI
Inside Xbox – 7 Mei ini, 11 malam — Pelbagai gameplay dari game-game baharu untuk Xbox Series X, antaranya Assassin’s Creed Valhalla.
Sunrise #1 – 13 Mei, 12 tengah malam — Kejutan pendedahan satu game baharu.
Special Showwace Event – 13 Mei, 11 malam — Memperlihatkan sesuatu dan temuramah.
State of Play PlayStation – 15 Mei, 4 pagi — Memaparkan gameplay lanjut Ghost of Tsushima, termasuklah ekplorasi, pertarungan dan banyak lagi.
Valorant – 21 Mei, 11 malam — Riot Games akan mengumumkan beberapa kemaskini dan berita terbaharu untuk game akan datang, Valorant.
JUN
Acara Pendedahan PS5 – 5 Jun, 4 pagi (TELAH DITUNDA, BELUM ADA TARIKH BAHARU) — Memperlihatkan game-game baharu PS5 selama lebih sejam.
Acara Guerrilla Collective – 13 hingga 15 Jun — Selama 3 hari, pelbagai game-game indie baharu akan diperlihatkan melalui pengumuman dan trailer.
Future Games Show – 14 Jun, 5.30 pagi — Perkongsian lebih 30 buah dari pelbagai studio seperti Square Enix, Hi-Rez, Team17 dan banyak lagi.
Steam Game Festival – 16 hingga 22 Jun — Mainkan demo untuk game-game akan datang yang belum dilancarkan di Steam.
Acara khas Cyberpunk 2077 – 25 Jun (masih belum umumkan waktu) — Butiran-butiran baharu untuk Cyberpunk 2077.
EA Play Live – 19 Jun, 7 pagi — Memperlihatkan berita dan game-game baharu keluaran EA.
JULAI
TennoCon – 11 Julai — Perkembangan terbaharu untuk WarFrame oleh Digital Extremes.
Ubisoft Forward – 13 Julai, 3 pagi — berita dan perkembangan baharu game-game keluaran Ubisoft.
OGOS
Pembukaan Gamescom 2020 – 25 Ogos, 2 Pagi — Pembukaan untuk satu lagi acara gaming terbesar tahunan, Gamescom.


Newbee & Liquid Ke Grand Final ESL One Genting 2018 – Siapa Bawa Pulang USD160,000 Besok?

Newbee ke Team Liquid – siapa pilihan korang?

Hari kedua di ESL One Genting 2018 diserikan dengan pertembungan nama-nama besar di dalam arena DotA 2 antarabangsa – kitorang terasa seperti acara ini sudah mencapai tahap tournament Valve Major.

Team Secret yang menjadi fan favourite dan ditambah pula dengan penyertaan Khoo “Ohaiyo” Chong Xin menggantikan Adrian “Fata” Trinks telah menyebabkan Arena of Stars, Resort World Genting digegarkan oleh sorakan penonton.

Due to health concerns @teamsecret will use a stand-in for today's semifinal against @NewbeeCN.@ohyohyohy will replace @DotaFata. #ESLOne pic.twitter.com/gNnXY3f4RT
— ESL Dota2 (@ESLDota2) January 27, 2018
Tambahan pula selepas kontroversi penyingkiran Ohaiyo daripada team Fnatic, penonton mengharapkan sedikit pembalasan buat Ohaiyo kerana berjaya “sampai” ke peringkat semifinals berbanding Fnatic yang tersingkir lebih awal.
Sumber: ESL One Genting 2018 Stream
Bagaimanapun, Newbee ternyata terlalu gagah di dalam permainan mereka pada pusingan pertama mengalahkan Team Secret dengan penuh bergaya. Pusingan kedua melihat Team Secret mendahului dengan margin yang besar, tetapi Newbee melakukan comeback dan meletakkan Team Secret pada upset kekalahan 2-0.
Kuro KuroKy Salehi Takhasomi Team Liquid
Pertemuan seterusnya di antara Team Liquid dan Evil Geniuses juga mengundang perhatian ramai peminat DotA 2. Team Liquid yang menjuarai The International 7, StarLadder i-League Season 3 dan DotA Pit masih dijulang peminat-peminat mereka walaupun dikalahkan Virtus.Pro dan Team Secret di ESL Hamburg dan DreamLeague Season 8.

Team Evil Geniuses juga turut mempunyai barisan peminat mereka sendiri. Walaupun selepas persembahan mengecewakan di The International 7, mereka tetap memenangi tempat ke-3 di DreamLeague Season 8. Selepas itu, mereka terus memperkukuhkan lineup mereka dengan memasukkan Rasmus “MiSeRy” Filipsen sebagai kapten, menyingkirkan Saahil “UNiVeRsE” Arora (yang kemudiannya menyertai Fnatic menggantikan Ohaiyo), memindahkan Sumail “Suma1L Hassan ke offlane, Artour “Arteezy” Babeav ke mid dan Clinton “Fear” Loomis ke carry – nama-nama yang meyakinkan peminat-peminat mereka.
Bagaimanapun, ternyata Team Liquid terlalu hebat dan mengalahkan Evil Geniuses pada pusingan pertama yang berlangsung hanya selama 22 minit! Pusingan kedua pula lebih menyedihkan apabila pada minit ke-18, EG berjaya mendapat 1 kill sedangkan Team Liquid sudahpun mendahului dengan 21 kills! Perlawanan berakhir dengan dominasi Team Liquid dan Evil Geniuses pulang dengan persembahan mengecewakan peminat-peminat mereka.

Besok, Newbee akan bertemu dengan Team Liquid sekaligus mengulangi perlawanan terakhir di The International 7 yang lalu. Adakah Team Liquid akan mengulangi persembahan hebat mereka, ataupun adakah Newbee akan dapat menebus kekalahan mereka?

Siapa yang akan menjulang trofi ESL One Genting 2018 besok dan membawa pulang USD160,000? Sama-sama kita saksikan perlawanan grand final antara Newbee dan Team Liquid besok jam 3 petang.


FIFA 23 Akan Menyokong Cross-Play, Tapi Hanya Untuk Mode 1v1, Dihimpunkan Dalam Generasi Platfom Sama

EA Sports telah berkongsikan beberapa pembaharuan yang akan dibawa ke dalam FIFA 23. Antara yang didedahkan setakat ini adalah kehadiran fungsi cross-play.
Fungsi ini tentunya kedengaran seperti sesuatu yang harus disambut baik, namun korang jangan terlalu bergembira kerana ia bukanlah fungsi cross-play sepenuhnya, dan ada beberapa kekangan.
Pertamanya, fungsi cross-play ini hanya dibawakan ke dalam mode-mode 1v1 sahaja. Maksusdnya, cross-play hanya terpakai dalam mode Ultimate Team, Online Seasons, dan Online Friendlies, manakala mode-mode seperti Pro Clubs, Volta dan 2v2 Co-op tidak akan menampilkan fungsi cross-play.
Dalam blog post yang dikeluarkan, EA berkata mereka mahu inovasi produk mereka disajikan dengan berkualiti, dan disebabkan kerumitan teknikal untuk menampilkan fungsi cross-play, mode seperti Pro Clubs tidak akan mempunyai fungsi tersebut buat masa ini.
Keduanya, cross-play ini hanya akan dihimpunkan ke dalam generasi platform masing-masing. Bermakna, para pemain PS5-Xbox Series-PC akan boleh bermain cross-play bersama, manakala pemain PS4-Xbox One pula dalam satu himpunan cross-play yang berbeza.
Dalam kata lain, pemain dalam himpunan yang berbeza tidak akan dapat cross-play bersama, contohnya antara pemain PS4 dengan PS5 atau Xbox One dengan Xbox Series.
Ini sekaligus mengesahkan bahawa versi PC pada tahun ini adalah versi generasi terkini, berbeza dengan FIFA 22 sebelum ini yang hanya melancarkan versi generasi lama untuk versi PC.
Ketika dalam satu sidang media yang EA adakan untuk para pengamal media, wakil EA berkata cross-play sepenuhnya tidak dapat dijalankan kerana gameplay yang disajikan dalam versi generasi terkini dengan generasi terdahulu adalah berbeza. Sama seperti FIFA 22, terdapat beberapa ciri gameplay yang hanya eksklusif untuk platform generasi terkini.
FIFA 23 akan dilancarkan pada 30 September ini untuk PC, PS4, PS5, Xbox One dan Xbox Series.


Red Dead Redemption 3 Mungkin Sedang Dibangunkan, Menurut Profil LinkedIn Pembangun Ini

Pengesahan mengenai pembangunan Red Dead Redemption 3 mungkin telah tertiris menerusi info yang diletakkan oleh seorang pembangun Rockstar Games di profil LinkedIn.
Khabar angin ini dilaporkan oleh Comicbook, yang mana laporan ini tidak meletakkan nama kepada pembangun itu serta tidak menyediakan sebarang pautan kepada profil tersebut.
Red Dead Redemption 3 disebutkan di bahagian pengalaman profil tersebut, di mana pembangun itu menulis, “dua tahun pengalaman memimpin pasukan kenderaan AI melalui pembangunan RDR3 dan beberapa projek lain.”

Comicbook tidak menolak kemungkinan bahawa butiran itu mungkin satu kesalahan ejaan yang sebenarnya mungkin ingin menyebut “RDR2”.
Tentunya pembangunan Red Dead Redemption 3, atau apa sahaja game dalam francais ini, sudah dimulakan adalah tidak mengejutkan memandangkan sesebuah game memerlukan beberapa tahun untuk dibikin. Lebih-lebih lagi, melihat kepada kejayaan Red Dead Redemption 2, semestinya Rockstar sedang merancang sesuatu, namun sehingga kini ia masih belum diumumkan secara rasmi.
Dalam reviu Boleh Beli or Boleh Blah!?, kami menyatakan:
“Red Dead Redemption 2 merupakan sebuah game yang serba lengkap. Kisahnya cukup mendalam, gameplaynya sangat mantap, side mission-nya tidak repetitif, open-world-nya yang “hidup”, endgame-nya tidak membosankan, lagu dan sinematiknya yang indah — tidak pernah penulis mainkan sebuah game yang sesempurna ini.”


EA Letakkan Syarat Tempoh Waktu Untuk Naiktaraf Game Percuma Ke Konsol Generasi Seterusnya

Salah satu fungsi paling menarik yang ada dalam Xbox Series X nanti adalah keupayaan Smart Delivery — iaitu pemain yang membeli sesebuah game di Xbox One, akan mendapat naiktaraf percuma untuk game tersebut apabila berpindah ke Xbox Series X.
Walaupun Sony masih belum mengumumkan secara rasmi tentang fungsi seumpama ini untuk PS5, penganalisis menjangkakan yang fungsi ini tidak dapat dielakkan oleh Sony untuk konsol generasi akan datang mereka itu.
Smart Delivery ini, kita mungkin akan percaya bahawa semua game di Xbox One/Series X akan menyokong fungsi ini, namun sebenarnya Microsoft memberikan pilihan kepada pembangun sama ada ingin menggunakannya ataupun tidak. Senang kata, semua game di platform Microsoft ini dibenarkan menggunakannya tetapi keputusannya tetap terpulang kepada pembangun.
Dan Electronic Arts (EA) telah mengumumkan bahawa mereka akan menyokong penaiktarafan seumpama ini terhadap game-game keluaran mereka, tetapi ianya bersyarat.
Semasa livestream Inside Xbox, ia mengumumkan yang Madden NFL 21 akan menyokong penaiktarafan ke konsol generasi akan datang. Walau bagaimanapun,  dalam kenyataan yang dikeluarkan di laman rasmi EA Sports, EA telah menjelaskan lebih lanjut tentang penaiktarafan ini.
Untuk mendapatkan tawaran penaiktarafan ini, para pemain perlu membeli Madden NFL 21 di Xbox One sebelum 31 Disember 2020 dan perlu menaiktarafannya ke Xbox Series X sebelum 31 Mac 2021.
Ini semestinya berbeza dengan apa yang ditawarkan Microsoft dalam program Smart Delivery yang sememangnya tiada sebarang syarat tempoh waktu yang ditetapkan. Dalam erti kata lain, rancangan asal Smart Delivery adalah membenarkan para pemain membeli game tersebut dan menaiktaraf ke Xbox Series X (perlu beli konsol itu dahulu) pada bila-bila masa.
Tiada pengumuman rasmi lagi untuk game-game EA yang lain terhadap penaiktarafan ini selain Madden NFL 21, namun pastinya EA akan menggunakan syarat yang sama. Mereka akan umumkan lebih lanjut dalam acara EA Play Live pada 12 Jun ini.
Xbox Series X dan PS5 akan dilancarkan pada hujung tahun ini.


PUBG Untuk PC/Konsol Dilaporkan Sedang Dirancang Untuk Bertukar Ke Game Percuma

Satu laporan terbaharu telah menyatakan bahawa PlayerUnknown’s Battlegrounds (PUBG) untuk platform PC dan konsol sedang dirancang untuk dijadikan sebuah game bermodelkan percuma (free-to-play).
Laporan ini hadir dari orang dalam industri tersohor, PlayerIGN. Beliau berkata bahawa Krafton akan mengadakan satu minggu percuma sebagai percubaan untuk melihat bagaimana sambutan daripada para pemain.
Dalam kata lain, sekiranya sesi minggu percuma itu menarik ramai pemain baharu, maka mereka akan mempertimbangkan untuk bertukar ke model percuma.
PlayerIGN turut menyatakan yang pada 2019, mereka sebenarnya telahpun mengadakan sesi percubaan model percuma seumpama ini, namun tidak mendapat sambutan maka sebab itulah game battle royale itu masih lagi sebuah game berbayar sehingga ke hari ini.

Leak:PUBG wants to go free-to-play. They’re going to track player responses in a F2P week that’s happening next month.Keep in mind, PUBG originally wanted to go F2P in 2019; but didn’t get the player response they wanted att from 2019’s F2P test.— PlayerIGN (@PlayerIGN) July 24, 2021

Jangan terkeliru pula. PUBG yang dikeluarkan untuk PC (2017) dan PS4/Xbox One (2018) merupakan sebuah game berbayar. Berbeza dengan PUBG Mobile (2018) yang sememangnya sebuah game percuma sejak pelancaran.
Walaupun sudah banyak pesaing battle royale yang lebih berjaya — antaranya Fortnite, Apex Legends, Call of Duty: Warzone — PUBG masih lagi mempunyai para pemainnya yang setia. Namun sejujurnya, ia boleh dikatakan agak terlewat memandangkan pesaing-pesaing ini merupakan sebuah game percuma sejak awal lagi.
Apa-apa pun seperti biasa, laporan ini masih lagi dalam status khabar angin. Selagi ia belum disahkan secara rasmi, maka jangan meletakkan harapan terlalu tinggi.
Apa pandangan korang? Sekiranya laporan ini benar, sambut baik rancangan ini atau sudah terlambat?


5 Game Ikonik Yang Diharamkan Atas Sebab-Sebab Pelik


Jepun Akan Buka Sekolah Menengah Esports Yang Pertama Tahun Depan

Idea untuk memasukkan esports sebagai salah satu aktiviti kokurikulum di sekolah mungkin sesuatu yang sudah lapuk.
Kini, Jepun hadir dengan idea yang lebih berani apabila bakal membuka sekolah menengah khas yang memfokuskan esports.

Menurut Kotaku, sebuah sekolah yang digelar Esports Koutou Gakuin (eスポーツ高等学院) atau dengan mudahnya diterjemahkan kepada ‘Sekolah Menengah Esports’ bakal dibuka pada April 2022.
Sekolah ini mendapat sokongan daripada divisyen esports syarikat gergasi telekomunikasi, NTT serta pasukan esports yang dimiliki oleh Tokyo Verdy, pasukan bola sepak yang bermain di J2 League.
Sekolah ini dikatakan menyediakan 40 buah PC Galleria XA7C-R37 yang menggunakan Intel Core i7-11700 dan Nvidia GeForce RTX 3070.
Laman web rasminya tidak menyatakan apakah game yang akan dilatih di sekolah tersebut, namun menyebutkan secara umum yang para pelajar akan bermain game bergenre first-person shooter, third-person shooter, RTS, dan MOBA.

Para gurunya pula dibarisi para pemain esports dan penggiat industri.
Tentunya, para pelajar di sekolah ini tidaklah hanya bermain game semata-mata. Mereka akan turut dididik dengan kurikulum standard sekolah menengah di negara tersebut.
Antara karier yang disebutkan akan mampu dikejar oleh para pelajar di sekolah ini adalah pencipta VR, penulis game, pereka 3D, pereka game, pencipta kesan khas, pengaturcara, streamer dan pemain esports profesional yang kemudiannya perlu melanjutkan pelajaran di kolej atau universiti.

Negara mana pula seterusnya yang bakal mengikut jejak sekolah menengah esports pertama di Jepun ini? Ada pihak yang berani membinanya di Malaysia?


Fortnite Pula Akan Menampilkan Mode Seperti Playerunknown’s Battleground Pada Akhir Bulan Ini Nanti

Sememangnya satu game mode yang menjadi kegilaan para gamers pada tahun ini.

Epic Games telah mengumumkan bahawa game mereka yang masih lagi dalam versi Early Access, Fortnite akan ditampilkan dengan satu game mode baru, digelar Battle Royale.
Pastinya cara Battle Royale ini dimainkan tidak asing lagi dalam kebanyakan gamers masakini. Sama seperti game mode yang terdapat dalam game yang cukup popular sekarang, Playerunknown’s Battleground, game mode Battle Royale ini akan dimulakan dengan 100 pemain dilepaskan dalam satu pengangkutan yang sama. Kemudian, pemain mula bertaburan, membina kubu dan senjata masing-masing, dan seorang pemain yang tinggal di akhir permainan akan dikira pemenang.
Epic Games mengumumkan bahawa Battle Royale akan dibawakan ke dalam Fortnite pada 26 September ini. Walau bagaimanapun, jika korang dah tak sabar nak cuba game mode terbaru ini, korang boleh mainkannya di sesi percubaan umum sekarang.
Korang boleh saksikan trailer untuk Battle Royale ini di bawah:

Pada waktu ini, Fortnite boleh dibeli versi Early Access di PC, PS4 dan Xbox One. Apabila game ini dilancarkan sepenuhnya pada tahun hadapan, ia adalah free-to-play.


Octopath Traveler: 8 Watak Bersama 8 Jalan Cerita Berbeza – Cuba Demo Game Ini Sekarang!

Tentukan jalan cerita korang mengikut 8 pilihan ‘talent’ dan  8 pengembaraan yang unik.

Game turn-based RPG Octopath Traveler di Nintendo Switch ini membawa 8 cerita tersendiri untuk setiap class. Pilihan jalan cerita dan perlawanan akan menentukan ending cerita berbeza.
Setiap talent mempunyai kekuatan berbeza dan abiliti tersendiri mengikut cara stail permainan anda. Pilihan stail gameplay talent amat berbeza contoh dari Apotheracy membuat potion dan explosion di dalam battle atau mencuri dari pihak lawan dengan Thief.

Character development anda akan berkembang dan membina reputasi anda mengikut pilihan anda antara ‘Noble’ atau ‘Rogue’. Karakter akan mempunyai ‘main job’ utama dan selepas progress yang lebih mendalam karakter dapat belajar ‘second job’ yang lain untuk berlawan lalu dapat mix and match weapon dan armor.

Muzik dan visual game ini memang nostagic, terasa throwback dengan 16-bit dan feeling retro gaming. Walaupun characternya kelihatan seperti 2D pixels, tetapi ia tetap di dalam perspektif 3D.
Demo untuk game ini boleh di dapati di sini. Pilih antara 2 talent, menari dengan mengasyikkan dengan Primrose atau gagah berlawan seperti pahlawan dengan Olberic.
Octopath Traveler akan dilancarkan untuk Nintendo Switch pada 13 Julai 2018.


Tekken Mobile Dilancarkan Di Kanada – Pra-Pendaftaran Dibuka Bagi Kita Di Malaysia! Jom Daftar!

Here comes the next challenger! Ada Tekken baru yang akan datang, tapi di smartphone dan tablet korang pula! Bandai Namco telah melancarkan Tekken Mobile – daftarlah segera!

Tekken Mobile yang dibangunkan khusus untuk smartphone dan tablet iOS dan Android korang ini telah dibangunkan oleh Bandai Namco Studio Vancouver.

Nampaknya Bandai Namco memilih untuk memasarkannya sebagai game free-to-play, dan bukannya game berbayar seperti edisi Street Fighter x Tekken yang diterbitkan pada tahun 2012 dahulu. Mungkin juga ini cubaan Bandai Namco untuk memberi saingan kepada Injustice 2 versi mobile.

Tekken Mobile ini akan menampilkan story mode, sistem Waza Card dan korang hanya perlu tap bagi melakukan kombo-kombo dan serangan di dalam fighting game ini. Setiap karakter akan mempunyai gerakan-gerakan istimewa yang perlu di-unlock!

Game ini juga akan menampilkan online versus mode dan live event – acara-acara in-game yang akan diadakan secara harian, mingguan dan bulanan. Acara-acara timed events juga dirancang yang menawarkan barangan-barangan in-game eksklusif!

Kitorang menantikan apakah jalan cerita yang akan ditampilkan di dalam Tekken Mobile ini nanti kerana universe Tekken sememangnya terkenal dengan jalan cerita keluarga Mishima anak-beranak beserta jalan cerita unik karakter-karakter lain.

Sepertimana game-game free-to-play yang lain, Tekken Mobile akan mempunyai sistem matawang/currency yang boleh korang gunakan untuk meng-unlock fighter packs, sistem yang sama seperti loot box di dalam Overwatch!

Tekken Mobile sudahpun dilancarkan di Kanada, tetapi bagi kita di Malaysia, bolehlah mula mendaftar bagi menyertai pelancaran global nanti. Daftarkan diri korang di laman rasmi Tekken Mobile, dan unlock ganjaran-ganjaran menarik